کەسانێک هەلی وەرگرتنیان زیاترە\nجێگری به‌ڕێوه‌به‌ری گشتی ده‌سته‌ی وه‌به‌رهێنان هەوڵدەدەن کار بکەن بۆ ئەوەی خێزانە بێسەرپەرشتەکان جیابکەنەوە بۆ ئەوەی زۆرترین کەس لەوان لە وەرگرتنی ئەو شوقانە سودمەند بێت کە بڕیارە بۆ کرێچییان دروست بکرێن.\nشه‌هلا عه‌بدوڵڵا، جێگری به‌ڕێوه‌به‌ری گشتی ده‌سته‌ی وه‌به‌رهێنان لە لێدوانێکی ڕۆژنامەوانیدا کە "ناس کورد" بینیویەتی رایگه‌یاند، "له دوێنێوه لۆدێكی زۆر له‌سه‌ر پڕكردنه‌وه‌ی فۆرمه‌كه‌دا هه‌یه، ئه‌وه‌ی پڕی ده‌كاته‌وه، بۆی نییه دووباره پڕی بكاته‌وه."\nوتیشی، "بۆ زانینی كاردانه‌وه‌ی خه‌ڵك له‌باره‌ی پڕكردنه‌وه‌ی فۆرمه‌كه، له دوێنێوه وه‌ك ده‌سته‌ی وه‌به‌رهێنان له‌سه‌ر هێڵین، به به‌راورد له‌گه‌ڵ دوێنێ ئه‌مڕۆ پڕكردنه‌وه‌ی فۆڕمه‌كه زۆر چالاکتر بووه، بۆ ئه‌وه‌ی خه‌ڵك بتوانێت چالاكتر فۆڕمه‌كه پڕ بكاته‌وه بابه‌تی دووباره و سێباره‌مان نه‌هێشت."\nئاماژەی بەوەشکرد، " ئه‌و خێزانانه‌ی بێ سه‌رپه‌رشتن، ئه‌مڕۆ و سبه‌ی هه‌وڵده‌ده‌ین ئایكۆنی تایبه‌تیان بۆ دروست بكه‌ین، بۆ ئه‌وه‌ی زیاترین سوودمه‌ند بۆ ئه‌و یه‌كانه هه‌بێت."\nئەوەشی خستووەتەڕوو، "وا باشه پێش ئه‌وه‌ی فۆڕمه‌كه پڕ بكرێته‌وه، له‌لایه‌ن هاووڵاتیانه‌وه به باشی دیراسه‌ت بكرێت و داتاو زانیارییه‌كانی ئاماده بن و هه‌وڵیش بدرێ به یه‌كجار ئایكۆنه‌كان پڕ بكرێنه‌وه".\nئاماری کۆرۆنا لە عێراق و هەرێم بەرەو هەزار سەرکەوت\n2022.06.22 - 16:06\nکەشتییەک بە 16 هەزار سەر مەڕەوە ژێرئاو کەوت\n2022.06.12 - 13:33


قەیس محەمەد/ چاكسازییەكەی حكومەتی عێراق و كاریگەرییەكانی بۆسەرهەرێم\n25 ئاب/أغسطس 2015\nبەهۆی باڵادەستی زهنییەتی ئایینی- تاییفی لەنێوان پێكهاتەكانی عێراق(سوننە،شیعە) هەرلەسەرەتاوە پڕۆسەی سیاسی بەنەزۆكی و نالەباری هاتە بوونەوە.\nواقعی سیاسی عێراق و ململانێی نێوان پێكهاتە سیاسی و كۆمەڵایەتییەكان زەمینەیەكی رەخساندووە هیچ هێزێك بەتەنیا حكومەتداری بكات لەعێراقدا، چونكە پێكهاتە جیاوازەكان تا بەئێستادەگات لەقۆناغی بیمتمانەیی و یەكتربڕین دەرنەچوونە، بەلكو تائێستاش ئەقڵییەتی سڕینەوەو لێدانی سیاسی و پەراوێزخستن لەژیانی سیاسی لەلایەن پێكهاتەو پارتەكانەوە بەڕوونی دەبینرێت، ئەم ئەقڵییەتە سیاسییە ڕێگای بۆ زیاتر بەدگومانی كردەوە لەژیانی سیاسی، بەئاستێك لەبچووكترین پێكهاتەو هێزی سیاسییەوە بگرە تاكو گەورەترینیان ویستی رۆیشتنە ناو حكومەتیان هەیە، گەر بە بەڕێوەبەری دەستەیەك بێت، تاكو بتوانێت پێگەی پێكهاتەكەی لەژیانی سیاسی ڕابگرێت و پارێزگاری لە بوونی خۆی بكات، لەئەنجامی باڵادەستی تایفییەت بەسەربیرو هۆشی كاربەدەستانی سیاسیدا لەفەرمانڕەوایەتیكردنی عێراق.\nئەقڵییەتی سیاسی بارگاویكراو بەبیری تایفییەت و بێمتمانەیی نێوان پێكهاتەجیاوازەكان، ڕێگەی بۆ پەنابردنە بەرحكومەتی بنكەفراوان و بەشبەشێنەیی كردەوە لەعێراقدا، كەتیایدا تەواوی هێزەكانی كە دەگەنە پەڕلەمان بەشداردەبن لە كاری حكومەتداری و داڕشتنی سیاسەتی گشتی ووڵات، ئەم حاڵەتەش حكومەتی بێ ئۆپۆزسیۆن هیشتۆتەوە لەناوخۆی پەڕلەمان و دەرەوەی پەڕلەمان بەواتای هیچ هێزێك بەكاری چاودێریكردنی حكومەت و چۆنییەتی جێبەجێكردنی یاساكان هەڵناستێت مەگەر لەگەڵ بەرژەوەندی پێكهاتە یان پارتەكەی نەیاتەوە گەرنا هەموو پێكڕا خۆیان لەو گەندەڵی و بەتاڵانبردنەی سامانی ووڵات بێدەنگ كردوە، هەریەك لەو هێزەسیاسییانە تەنیا بەوە نەوەستان بێخەم بن بەرامبەر خەڵكی ناوچەكانی جیاوازەكانی عێراق كە بەناوچەو شوێن و پێگەی سیاسی خۆیانی نازانن بەڵكو لەزۆربەی بارەكاندا پشتیانكردۆتە بەرژەوەندی سیاسی و ئابوری پێكهاتەكەشیان، لەبەرامبەر بەرژەوەندییەتایبەتەكانی خۆیان، ئەم حاڵەتە لەسەردەمی فەرمانڕەوایەتی نوری مالكی بەتەواوی گەیشتە چڵەپۆپە، چونكە نوری مالكی توانی زۆربەی زۆری كاربەدەستە سیاسی و كارگێڕی سەربازییەكان بخاتە ژێر باڵادەستی خۆیەوە، لەوێوەش سەركردە سیاسییەكانی دیكەی نقوومی گەندەڵی سیاسی و ئابوری كرد بەجۆرێك هیچ هێزێك ناپەرژایە سەرلیپرسینەوەو چاودێریكردنی حكومەت، ئەو بارودۆخە ڕێگەی بۆ نوری مالكی و دەستەو تاقمەكەی كردەوە تەواوی ئەو دەنگە ناڕازییانە بخاتە لاوە هەندێكیان بە فشارو بەكارهێنانی هێز ئەوانیكەش بەهۆی دەستكەوتی مادییەوە، بەوەش گۆڕەپانەكە تەواو چۆلكرا بۆ زیاتر پشتگوێ خستنی خەڵك و كۆمەڵگابەگشتی لەعێراق، بەجۆرێك گەندەڵی هەموودامودەستگاكانی دەوڵەتی بنكۆڵكردووە.\nواقعی سیاسی عێراق بەشێوەیەك بوو نوری مالكی بەتەواوی باڵی بەسەردا كێشابوو ئەوەش وایكرد دوای تەواو بوونی ماوەی سەرۆكایەتی كورسی دەسەڵات جێنەهێڵێت، تاكو دواتر لەژێر فشاری زۆردا و هاتنی داعش و كەوتنی چەند شارێكی عێراقی لە دەستی هێزە عێراقییەكان چانسی مانەوەی كەمبۆوە لەئاستی ناوخۆو دەرەوە، بەڵام دوای دەرچوونی هێشتا هەروەك پیاوی یەكەمی دەوڵەت مامەڵەی دەكرد لەنێو دەزگاكانی دەوڵەت بەهۆی پێگەی بەهێزو داگیركردنی تەواوی كەناڵە هەستیارەكانی بڕیارو سیاسەت و ئیدارە، ئەو حاڵەتە بۆ سەرۆكوەزیرانی تازە كە حەیدەر عەبادی بوو مەحكوم بوو بەشكستی گەورە و بەڕێكردنی چوارساڵی بێدەسەڵاتی، سەرەڕای ئەوەی زۆرێك پییانوابوو عەبادی توانای تەواوكردنی ماوەكەی نابێت بەهۆی باڵادەستی نوری مالكی بەسەر پرۆسەی سیاسییەوە، ئەو بۆچوونە تائەوشوێنە ڕاست بوو كە مەرجەعییەتی باڵا حكومەتی ناچاركرد دەستبكات بە ئەنجامدانی چاكسازی لە حكومەتەكەی و خزمەتگوزاری پێویست بۆ خەڵك دابینبكات دوای ئەوەی خەڵك لە بێكاری و بێدەرامەتی و نەبوونی كارەباو خراپبوونی خزمەتگوزارییەكان بەگشتی ژیانیان دەگوزەراند، ئەو دۆخەناهەموارەی خەڵك دەسەڵاتی بالای ئایینی شیعەی خستەهەڵوێست وەرگرتن لەوەی پرۆسەی سیاسی لەعێراق رزگاربكات لە داڕمان و داڕزینی زیاتر كە بۆخۆی كەلێنی زیاتری لەناوخەڵك دروستدەكرد بۆ گەشەكردنی داعش.\nكاغەزی چاكسازی عەبادی لەسەرەتاوە پێشنیازی مەرجەعی باڵای شیعەبوو بۆ دەستپێكردنی چاكسازی لەوپێناوشدا هانی خەڵك درا كە پاڵپشتی حەیدەرعەبادی بكرێت لەئاستی جەماوەری بۆ داخستنی هەموو كەلێنەكانی بەلاڕێداچوون و كەمتەرخەمیكردن بەناوی سازان و پاراستنی هاوبەشە سیاسییەكان لەپڕۆسەی سیاسی.\nعەبادی لەبەردەم هەلێكی زێڕین\nرژانی جەماوەر لەهەموو پارێزگاكانی عێراق بۆ سەرشەقام و بەرزكردنەوەی خواستی چاكسازی و بەسزاگەیاندنی گەندەڵچییەكان، دەكرێت وەك هەلێكی زێڕین بخوێنرێتەوە بۆ عەبادی لەكاتێكدا حكومەتەكەی لە سەروبەندی شكست و داڕوخانێكی تەواودا بوو، دركردنی عەبادی بەوەی پێویستە زوو بەزوو هەلەكە بقۆزێتەوەو گورزی گەورە لەنەیارەسیاسییەكانی بدات لە پلەی یەكەمدا لەناوحزب كە ببوونە تۆڕێكی مافیایی و بازرگانیان دەكرد بەسەرجەستەی حكومەتەوە، لەلایەكی دیكەوە لێدان بوو لەنەیارەكانی لەناوحكومەت و دوورخستنەوەی ئەوانەی پیشتر لەلایەن مالكییەوە دانرابوون وەك چاوو دەستی لەناو حكومەتدا تاكو بەرژەوەندییەكانی بپارێزن، هەروەها كردنەوەی ڕێگایەكی فراوانتر بۆكاركردن و داڕشتنەوەی بڕیار بەو شێوەی كە پێگەی بەهێزدەكات لە پرۆسەی سیاسیدا.\nبەبێ بوونی دۆخەتازەكەی عێراق سەبارەت بەچاكسازی حەیدەرعەبادی چانسی درێژبوونەوەی تەمەنی سیاسی وەك سەرۆك وەزیران زۆركەمبوو،چونكە خرابۆوە نێوان كۆمەڵێك كۆسپ و چوارچێوەی تەنگەوە كە نەیدەتوانی هیچ بڕیارو پرۆژەیەك بباتەپێشەوە،چونكە هەموو كەناڵەكان بۆمبڕیژكرابوون بە بەرژەوەندی سیاسی و ئابوریتۆرێكی مافیایی و بازرگانی سیاسییەگەندەڵەكان، بەڵام ئەو زەمینەیە رێگای بۆكردەوە تاكو هەرچی كۆسپ هەیە تێكیبشكێنێت بێ گوێدانە بەرژەوەندی ئابوری و سیاسی پێكهاتەو سیاسییەكانی.\nلەئێستادا حەیدەر عەبادی هەنگاوەكانی زۆربە خێرایی دەڕوات لەدیوێكیدا بەهۆی شەڕی داعشەوە كەكات نییە تاكو چەندمانگێك پێوەی سەرقاڵ بێت لەدیوێكی دیكەدا بۆئەوەی ڕێگا لەهەرمانۆڕو جموجرڵێكی پێچەوانەبگیرێت بۆ شكست پێهێنانی چاكسازییەكە لەلایەن خاوەن بەرژەوەندییەجیاوازەكانەوە، ئەوەی تائێستادەبینرێت هیچ هێزو سیاسییەك ناوێریت بەووشەیەك نارەزایی دەرببڕێت لەبەرئامادەیی خەڵك بۆ هێرشكردنە سەرئەو لایەنانەی دەبنەڕێگر لەبەردەم پرۆسەی چاكسازیی.\nهەنگاوەكانی چاكسازی لەعێراق زەمینەی رزگاركردنی پرۆسەی سیاسییە لە هەڵوەشانەوەوداڕمان، هەروەك خستنەدەرەوەی مافیاوبازرگانەكانە بۆ دەرەوەی ژیانی سیاسی لەڕێگەی دادگایكردنەوە كە پێدەچێت كەمێك درێژخایەن بێت، ورێگەگرتنە لەو بەفیڕۆدان و بەتاڵانبردنەی سامانی گەلانی عێراق لەلایەن سیاسییەكانەوە كە بەملیارەها ئەژماردەكرێت.\nرێكخستنەوەی ناوەندی بڕیارو دوورخستنەوەی لە حیساباتی تەكەتولات و بەرژەوەندییەجیاوازەكان خۆبەخۆ رێگە بۆ پتەوكردنی هەنگاوەكانی گەڕانەوەی خزمەتگوزاری دەكات و ئاستی بژێوی خەڵك باشتردەكات،ئەمانەش بۆخۆیان كاریگەرییان بەسەر باشتركردنی حاڵی بەرەكانی شەڕەوە دەبێت لەبەرامبەر داعش، بەو مانایەی تاكو سەنگەرەكانی ناوخۆ بەهێزبن سەنگەری بەرەنگاربوونەوەی دوژمن بەهێزدەبێت.\nكوردو چاكسازییە گەورەكەی عەبادی\nكورد وەك نەتەوەیەك لەچوارچێوەی عێراقدا خواست و داواكاری و سیاسەتی جیاوازە لەهێزەكانی دیكە تائاستێكی زۆر،واتە كێشەی كورد لەگەڵ ناوەند زیاتر كێشەی نەتەوایەتییە، وە بەشداریكردنی لەپرۆسەی سیاسی لەعێراقدا لەچوارچێوەی پارێزگاریكردن و بەدەستهێنانی ماف و موستەحەقاتی خەڵكی كوردستانە لەدیوێكدا، هەروەها رێگرتنە لە ناوەند لەحاڵەتی پشتگوێ خستنی ماف و دەستكەوتەكانی گەلی كورد، بەڵام ئەو ڕاستییە ئەوە ناشارێتەوە كە بەشداری كورد لە پرۆسەی سیاسی عێراق پابەندی چەندین پرەسیپی سیاسی دەكات لەڕێزگرتنی یاساكانی كارپێكراو لەعێراق و پابەندبوون پێوەی، ئەوەش واكات كە هەروەزیرو كاربەدەستێكی كورد كە لەپێگەیەك دا كاردەكات تووشی لێپرسینەوەو سزادان دەبێت لەحاڵەتی گەندەڵی و بازرگانیكردن بەسامانی دەوڵەتەوە بۆ بەرژەوەندی تایبەت، تاكو ئێرە هیچ كوردێك نكۆڵی لاری نییە گەر كاربەدەستێكی تێوەگلابێت لەدزی و بەفیرۆدانی سامانی گشتی و گەندەڵی كردن بۆ بەرژەوەندی تایبەتی.\nزۆربەی كاربەدەستە كوردەكان لەماوەی ڕابردوودا شەڕی جدی و یەكلاكەرەوەی ماف و دەستكەوتەكانی خەڵكی هەرێمیان نەكردوە بەپلەی یەكەم، بەڵكو لەبەرامبەردا خەریكی بازرگانیكردن و گەشتی كیشوەرەكان بوونە و تێوەگلاون لە گەندەڵی گەورە و هاوبەشی عەقدە وەهمی و خەیاڵییەكان بوونە هەندێكیان بۆیە دوور نییە بكەونە بەرنەشتەری ئەو چاكسازییەو لێپرسینەوەیان لێبكرێت، ئەم حاڵەتەگەر رووبدات شەرمەزارییەكە نابێت خودی پارتەكانی كەخۆیان بەخاوەنی ئەو كاربەدەستانە دەزانن نابێت بهێڵن ئەو حاڵەتە تێپەڕبكات بەسەرئەو كەسانەدا، نەك بیانهێنەوەو لەهەرێم پۆستی گەورەتریان پێبدەن و بیانكەن بەكەڵەگای سەرخەڵكی خێرلەخۆنەدیوی هەرێمی كوردستان.\nئەوەی بۆكورد گرنگە بەووردی چاودێری بكات ئەو ئاڵوگۆرەیە كە ئاماژەكانی دەركەوتوون لە كەمكردنەوەی وەزارەكان و دەستەكان كە كورد نوێنەری لەزۆربەیان هەیە،واتە گەر ئەو چاكسازییە گەر لەپشك و بەشداری كورد لەپرۆسەی سیاسی لەعێراق كەمبكاتەوە بۆخۆی كاریگەری بەسەر پێگەی سیاسی كوردەوە دەبێت لەناوەند، ئەوەش دوورنییە كاریگەری لەسەرچۆنییەتی ئەو بڕیارانە هەبێت كە تایبەتن بە كوردو هەرێمی كوردستانەوە تایبەت ناوچەی مادەی 140و دۆسییەی نەوت و پێشمەرگە. گەر بەهۆكاری چاكسازی كورد لەناوەندی بریاردروستكردن دووربخەنەوە ئەوە پێویستە هەڵوەستەی جدی لەسەربكرێت و قبوڵ نەكرێت نەك بەمانای تێكدانی چاكسازی بێت بەڵكو بەئامانجی پاراستنی بەشداری و پێگەی سیاسی هەرێم لەبەغدا.\nهەندێك لەو بڕیارانەی سەرۆك وەزیران دەریكردوە بۆ ئەنجامدانی چاكسازی بەندی دەستوری لەسەرە بۆیە ناكرێت بازبدرێت بەسەر دەستوردا، لەوحاڵەتەدا عەبادی ناچارە داوای هەمواری دەستوری بكات بۆ سەرخستنی پڕۆژەكانی، كورد پیویستە چاوكراوەبێت لەئەنجامدانی ئەو هەمواركردنەوەیە چونكە تا ئێستا هەندێ كێشەی هەڵواسراوی نێوان هەرێم و ناوەند ماوە بۆتە كێشەی بەردەوام وەك پشمەرگە، دۆسیەی نەوت و گاز، مادەی 140، دوورنییە بەئامانجی سیاسی و لەژێرناوی چاكسازیدا ئەو دۆسیە تایبەتانە یەكلابكرێنەوە بە زیانی هەرێم و موستەحەقاتی كورد كەمبكرێتەوە كە خۆی لەبەشەبودجەو داودەرمان و بەشەخۆراك دەبینێتەوە.\nچاكسازییەكەی بەغداو هەرێم\nئەو پڕۆسەیەی سەرڕێگا خراوە لەلایەن حكومەتی عێراقییەوە زوو یان درەنگ كاریگەرییەكانی دەگاتە هەرێمی كوردستان، لەدیوێكدا لەبەرئەوەی هەرێم تائێستا سەربەعێراقەو یاساكانی هەندێكیان لەهەرێمدا پەیڕەوی لێدەكرێت و مامەڵەی پێدەكرێت لەواقعدا بۆیە دوورنییە ئەو یاسا چاكراوانە حكومەت ناچاربكات بەچاكسازی لەهەندێ بیركردنەوەو یاسای خۆیدا لەبەرژەوەندی خەڵك و كۆمەڵگا، لەدیوێكی دیكەدا فێنكی ئەو چاكسازییە بەخێرایی گەیشتۆتە هەرێم لەئێستادا تاكە هۆكاركە خەڵك ڕاوەستاوە قەیرانەكانی ناوخۆیە چ سیاسی یان ئابوری، گەرنا حكومەتی هەرێم حاڵی لەهیچ شتێك لەحكومەتی عێراق باشترنییە تاكو بێدەنگی لێبكات، ئەو مافیایی و بازرگانییەی بەسامانی گشتی و خەڵكەوە هەیە لەعێراق لەهەرێمیش هەیە، گەندەڵی سیاسی،ئیداری،ئابوری ..هتد، لەهەرێم زیاترنەبێت كەمترنییە لەعیراق بۆیە خەڵك بەدەرەنجام ڕاناوەستێت لەناوچەكانی عێراق گەندەڵی بنەبڕبكرێت و شەری بكرێت لەهەرێم یش رۆژبەرۆژ زیاتربێت، خەڵك خاوەنی خزمەتگوزاری و كاربێت لەهەرێم خزمەتگوزاری بگاتە خواری خوارەوە،لە ناوەند مافیاكانی نەوت و بازرگانانی چەك ڕاپێچی دادگاكان بكرێت لەهەرێم یاسایان بۆ دەربهێنرێت تاكو بپارێزرێن، نەوت بكرێتە نیعمەتێك بۆ خۆشگوزەرانی خەڵك و ژیان رووناك بكاتەوە لەهەرێم یش لەسایەی نەوت و مافیاكانی خەڵك زیاتر برسی و بێكارو بێ خزمەتگوزاری بن، لەناوەند حكومەت سامانی نەوت بگەڕێنیتەوە بۆخەزێنەی دەوڵەت لەهەریم نیوەی بڕواتە گیرفانی بەرپرس و گەندەلكارانەوە.\nئەم پرۆسەیە كە دەستی پێكردوە زۆر هێز دەپوكێنیتەوە لە ئاستی عێراق و ئاستی جەماوەری دێنێتە خوارەوە، هەروەك زۆر كاربەدەست و سیاسی گەندەڵ لەژیانی سیاسی دەكرێنەدەرەوەو داهاتووی سیاسییان نامێنێت.


Achievement - Inglês - Curdo Tradução e exemplos\nVocê procurou por: achievement (Inglês - Curdo)\nتەواو کردن - دەسکەوت\nبەرھەم، کارێک پێویستی بە شارەزایی ھەبێ، دەستکەوت، تەواو کردن، دەسکەوت، ئەنجام، سەرکەوتن، بەجێگەیاندن، تەواوکردن، وەدەستھێنان، دەسکەوتن، وەدەستھێنانی، دەسکەوتنی، وەرگرتن، دابینکردن، سازدان، وەدیھێنان، دەستکەوتن، گرتنە دەست، کارێکی شکۆدار، وەدەستھێنانی شانازییانە، شاکار، وەدەستھاتوو، بەجێگەیەنراو [رۆژنامەوانی]: دەستکەوت\nڕێژەی نێوان تەمەنی کەسێک و پلەی فێربوونی\nڕێژەی نێوان تەمەنی کەسێک و پلەی فێربوونی [پزیشکی]: ئەنجامی بەرھەمھێنان: ڕێژەی سەدیی ئەو ڕادەیەیە کە مناڵێک تێیدا پێش کەوتووە لە خوێندن و فیربووندا لە چاو توانایدا\ncrowning achievement his\nدەستكەوتەكانی كوڕەكە باشترین\nachievement an admirable\nachievement singular a\nstupendous achievement a\nachievement noteworthy a\nشایانی كە باسكردنە دەستكەوتێك\ngreat a achievement sporting\nوەرزشی سەركەوتنێكی گەورەی\nachievement of the pinnacle academic\nسەركەوتنی ئەكادیمی لووتكەی\nfive years achievement solid of\nپێنج ساڵی دەسكەوت(سەركەوتن) لە پڕ\na truly awe-inspiring achievement\nسەرسامكەر تەواو دەستكەوتێكی\nthe order an achievement highest of\nدەستكەوتێكی پلە بەرزترین\nبه‌ڕاستی بۆ خواناس و پارێزکاران سه‌رفرازی و خۆشێ و شادی و کامه‌رانی فراوان ئاماده‌یه.\nبه‌ڕاستی ئا ئه‌مه‌یه سه‌رکه‌وتن و سه‌رفرازی و به‌خته‌وه‌ری گه‌وره و بێ سنوور.\nachievement unparalleled history sporting in an\nلە دەستكەوتێكی بێهاوتا وەرزش مێژووی\nno small circumstances. in achievement the That is\nبەدەستهێناێكی لەو ئەوە بچووك بارودۆخەد\nmalsuprenirantan (Esperanto>Ucraniano)tilbakeføring (Norueguês>Inglês)escaped (Inglês>Tajique)bf हिंदी में bf hindi (Indonésio>Inglês)marchandise (Inglês>Italiano)counterpulsation (Inglês>Árabe)forgot, forget (Inglês>Vietnamita)me ghar me hu (Hindi>Inglês)溶接 (Japonês>Espanhol)noz vat (Bretão>Francês)me aapki call nahi utha pai (Hindi>Inglês)sportboote (Alemão>Francês)embarking (Inglês>Tagalo)deeply (Inglês>Maltês)bangla bf (Italiano>Inglês)christus vivit regnat et imperat (Latim>Espanhol)delivereth (Inglês>Latim)odparafínované (Tcheco>Dinamarquês )una vasetto di nutella (Italiano>Espanhol)peel (Inglês>Grego)تَقَيُّحُ (Árabe>Inglês)edited (Inglês>Polonês)halfa (Sueco>Inglês)xx hindi (Dinamarquês >Inglês)china salt (Inglês>Telugu)


لێدوانی بەکارھێنەر:ZhiarH - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا ZhiarH!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەڕۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لەسەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٧٬١٦٢ وتار و ١٢٥ بەشداربووی چالاکی ھەیە.\n-- چالاک وتووێژ ٢١:٣٧، ٤ی ئابی ٢٠١٩ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:ZhiarH&oldid=631251»\nئەم پەڕەیە دواجار لە ٢١:٣٧ی ٤ی ئابی ٢٠١٩ نوێ کراوەتەوە.


٢٨ی گەلاوێژ "بەرگری ڕەوا"ی خەڵکی کوردستان لە یاسای نێونەتەوەییدا\nهێرش، حاشا کردنی مافە و بەرگری، حاشا کردنی ئەو حاشاکارییە و هەر بۆیەش سەلمێنەری مافە.\nلە ماوەی ٤٠ ساڵی رابردوو، دەربارەی هۆکارەکان، رەهەند و کاریگەرییەکانی هێرشی رژیمی کۆماری ئیسلامی ئێران بۆ سەر کوردستانی رۆژهەڵات زۆر وتراوە و زۆریشی لە سەر نووسراوە. رەنگە رەهەندێک کە کەمترین باسی لەبارەوە کرابێت، لێکدانەوە و شرۆڤەکردنی ئەم پرسە لە رەهەندی یاسای نێونەتەوەییەوە بێت. ئەگەرچی بۆ بەراوردکردن و لێکدانەوەی هێرشی ٢٨ی گەلاوێژ بۆ سەر کوردستان و بەرگری خەڵکی کوردستان دژی ئەو هێرش و داگیرکارییانە سەرچاوە و دەقی پڕ بە پێستی نێونەتەوەیی بوونی نییە، بەڵام لە جاڕنامەی رێکخراوی نەتەوە یەکگرتووەکان چەند خاڵێک لەوبارەیەوە هەن کە دەکرێت ببنە بنەما و پێوەرێک بۆ لێکدانەوە ئەو ڕووداوە.\nئاشکرایە و بەڵگە و دیکۆمێنتی باوەڕ پێکراو لەبەر دەست دان کە باس لە "دەست درێژی"، "هێرشێکی ناڕەوا" و "داگیرکارییەک" دەکەن، بۆ سەر کوردستانی رۆژهەڵات، بە فەرمانی خومەینی و بەم جۆرە ٤٠ ساڵ لەمەوبەر "فەتوای جەهاد" دژی کوردی رۆژهەڵات درا.\nلە بەرامبەر ئەو دەستدرێژی، هێرشە ناڕەوا و داگیرکارییە، خەڵکی کوردستان دژی وەستانەوە و بە بڕوای چالاکانی سیاسی کورد ئەو بەرەنگارییەی خەڵکی کوردستان تاکوو ئێستا بەردوامە.\nدەربارەی ٢٨ی گەلاوێژ دوو چەمک جێی ئاماژەن: "هێرش" و "بەرگری". هەر هەوڵێکی داپڵۆسێنەرانە بۆ سەر ئەویتر "هێرش" و وەستانەوە لە بەرامبەر ئەو هەوڵە داپڵۆسێنەرانەیە، "بەرگری"یە. بەرگری بێ مانا دەبێت ئەگەر هێرشێک لە ئارادا نەبێت.\nزۆر بە کورتی بەرگری و بەرگری ڕەوا نەک تەنیا مافی سرووشتی مرۆڤە، بەڵکوو پێویستی بەردەوامی ژیانی هەر گیان لەبەرێکە. هەر بۆیەش لە دێر زەمانەوە شەڕەکانیان بە دوو گرووپ دابەش دەکرد: شەڕە ڕەواکان و شەڕە ناڕەواکان. سیسروس رۆمی (۱۰۶ - ۴۳ زاینیی) یەکەم کەسە کە تیۆری شەڕی ڕەوای هێنایە گۆڕێ و تا رادەیەک توانی دەست بردنی بێ مەرج و رەهای بۆ شەڕ و زۆرداری بەرتەسک بکاتەوە.\nلە سەردەمی هاوچەرخدا، گرینگترین بەڵگەنامەی نێونەتەوەیی کە تێیدا بەرگری ڕەوای وەک مافی سرووشتی ناسیوە، جاڕنامەی گەردوونی رێکخراوی نەتەوە یەکگرتووەکانە و بە تایبەتی ماددەی ٥١ ئەو جاڕنامەیە. بە پێی ئەو ماددەیە لە ئەگەری هێرشی چەکدارانە و سەربازی بۆ سەر ئەندامێکی ئەو رێکخراوەیە، تا ئەو کاتەی کە ئەنجوومەنی ئاسایش هەنگاو و هەوڵی پێویست بۆ سەقامگیری و پاراستنی ئەمنییەت و ئاسایش دەدا، مافی بەرگری تاق و کۆ بۆ ئەو وڵاتەی کە هێرشی کراوەتە سەر بە ڕەسمی ناسراوە.\nماددەی ٥١_ لە ئەگەری هێرشی سەربازی دژی یەکێک لە ئەندامانی رێکخراوی نەتەوە یەکگرتووەکان، تا ئەو کاتەی کە ئەنجوومەنی ئاسایش (رێکخراوی نەتەوە یەکگرتووەکان) هەنگاوی پێویست بۆ سەقامگیرکردنی ئاشتی و ئەمنییەتی نێونەتەوەیی دەنێ، هیچ کام لە خاڵەکانی جاڕنامەی رێکخراوی نەتەوە یەکگرتووەکان مافی سرووشتی بەرگری ڕەوای تاک یان بە کۆمەڵی ئەندامان پێشێل ناکات. ئەندامان دەبێت بە زووترین کات هەوڵەکانی خۆیان بۆ ئەنجامی ئەو بەرگرییە بە ئاگاداری ئەنجوومەنی ئاسایش رابگەیەنن. ئەم هەوڵانە بە هیچ شێوەیەک لە ئەستۆ و بەربرسایەتییەک نییە کە ئەنجوومەنی ئاسایش بە پێی ئەم جاڕنامەیە هەیەتی بۆ پارێزگاری و سەقامگیر کردنی ئاشتی و ئەمنییەتی نێونەتەوەیی لە هەر کاتدا کە بە پێویستی بزانێت کە رێوشوێنی پێویست بگرێتە بەر.\nجێی ئاماژەیە کە لە ماددەی ٥١دا ئاماژە بەوە دەکاتی کە پشت بە ستن و جوڵاندنی هێزی سەربازی تەنیا لە کاتی هێرشی سەربازی دا رێگە پێدراوە. بە تایبەتی هەرچەشنە هێرشێکی داگیرکەرانە لە رێگەی هەڕەشە و یان کەڵک وەرگرتن لە هێزی سەربازی بەدەر لە چوارچێوەی فەسڵی حەوتەمی جاڕنامەی رێکخراوی نەتەوە یەکگرتووەکانی بە پێی خاڵە ئاماژە پێکراوەکانی جاڕنامەکە نایاساییە.\nئەگەرچی شی کردنەوە و لێکدانەوەی ئەم ماددە یاساییە لە پسپۆڕی شارەزایان و مافپەروەرانی یاسای نێودەوڵەتییە، بەڵام ئەم چەند خاڵە دەربارەی مەرجەکانی بەرگری ڕەوا جێی ئاماژەن کە دەکرێت وەک بنەمایەک بۆ هەڵسەنگاندی بەرگری خەڵکی کوردستان دژی هێرشی کۆماری ئیسلامی ئێران بە بەرگری "ڕەوا"ی جێی پشتگیری و پشتیوانی کۆمەڵگای نێونەتەوەیی کەڵکی لێوەربگیردرێ کە بریتین لە:\n１. هێرشی سەربازی مەرجی یەکەمی بەرگری ڕەوایە و هەر چەشنە هێرشێکی پێشگیرانە نایاساییە. هەروەها بەرگری ڕەوا دەبێت لە بەرامبەر هێرشێکی سەربازی بێت و هەر چەشنە هێرشێکی ئیدۆلۆژیکی، کولتوری و یان ئابووری نابنە پاساو بۆ بەرگری ڕەوا.\n２. بەرگری ڕەوا دەبێت "پێویست" (Necessity) بێت. واتە بەرگری ڕەوا کاتێک ئەنجام دەدرێت کە هەموو رێگەچارە ناسەربازی و دیپلۆماسییەکان بە مەبەستی ڕەواندنەوەی مەترسی هێرش گەیشتبێتە بن بەست.\n３. هاوسەنگی (proportionality) واتە لە نێوان هێرش و بەرگری ڕەوا دا دەبێت هاوسەنگی هەبێت، ئەگەرچی لە بنەڕەتدا دیاریکردنی هێرش و دەستدرێژی لە دەسەڵاتی ئەنجوومەنی ئاسایشی رێکخراوی نەتەوە یەکگرتووەکاندایە، بەڵام دەبێت بەرگری ڕەوا هاوسەنگ بێت لەگەڵ ئەو هێرش و دەستدرێژییەی کە ئەنجام دراوە. بۆ وێنە ئەگەر هێرش یان دەستدرێژی لە ئاستی پیدادانێکی سەر سنووری نێوان دوو وڵات بێت، نابێت بەرگرییەکە بە جۆرێک بێت کە بگاتە ئاستی وێرانکردنی گشتی وڵاتی هێرشبەر.\n４. بەرگرییەکە بۆ ئەوەی کە ڕەوا بێت، دەبێت خێرا و دوابەدوای هێرشەکە دا بێت. واتە ئەگەر هێرشەکە کرابێت و کۆتاییشی پێ هاتبێت و بەرگرییەکە پاش ماوەیەک ئەنجام بدرێت، ناچێتە خانەی بەرگری ڕەواوە، بەڵکوو ئەمە دەبێت "تۆڵە ستاندنەوە"، مەگەر ئەوەی کە هێرش و داگیرکارییەکە هەر بەردەوام بێت.\n５. راگەیاندن بە ئەنجوومەنی ئاسایش، هەر ئەو جۆرەی کە لە ماددەی ٥١ی جاڕنامەکەدا ئاماژەی پێدراوە، واتە هەر هەوڵێک بۆ بەرگری ڕەوا دەبێت بە زووترین کات بە ئاگاداری ئەنجوومەنی ئاسایش رابگەیەندرێ.\nلێرەدا زۆر بە کورتی بە پشت بەستن بە ماددەی ٥١ی جاڕنامەی رێکخراوی نەتەوە یەکگرتووەکان و کۆی ماددە و بەندەکانی جاڕنامەکە، پەیوەست بە مافی بەرگری ڕەوا، هەڵسەنگاندنێک دەکەین بۆ بابەتی ٢٨ی گەلاوێژ:\n１. کوردستان و بەتایبەتی کوردستانی رۆژهەڵات ئەگەرچی لەو کات و تەنانەت ئێستاش یەکیک نییە لە ئەندامانی رێکخراوی نەتەوە یەکگرتووەکان، بەڵام ناوچە و دانیشتوانێکی سەلمێنراو، لە ئاستی نێونەتەوەیی هەیە کە لە لایەن یەکیک لە وڵاتانی ئەندام لە رێکخراوەی نەتەوە یەکگرتووەکانەوە هێرشی دەکرێتە سەر. کەواتە هێرشەکە یان داگیرکاری و دەستدرێژییەکە سەلمێنراوە.\n２. کاتێک کە هێرش دەکرێتە سەر کوردستان، سەرکردایەتی سیاسی و ئایینی و کۆمەڵایەتی ئەو کاتی کوردستان هەموو هەوڵەکانیان دەخەنەگەر بۆ وەستاندنی ئەو شەڕە داسەپێندراوە کە بەر دەرکەی ماڵی کوردی گرتووە، بۆ پێشگیری لە خەسار و کاولکاری، بەڵام بێ سوود دەبێت. بە پشت بەستن بە مەرجی دووهەمی بەرگری ڕەوا کە ئاماژە بەوە دەکات بەرگری ڕەوا کاتێک ڕەوا دەبێت کە هەموو هەوڵە دیپلۆماتیک و ناسەربازییەکان بێسوود و کاریگەر بن، بەرامبەر بەو هێرشەی دەسەڵاتی ناوەند خەڵکی کوردستان دەست دەدەنە بەرەنگار بوونەوە. بەرەنگاربوونەوە لە بەرامبەر هێرشێکدا کە هیچ سنوورێکی نەدەپاراست و ژیانی هەموو خەڵکی کوردستانی خسبووە مەترسی لەناوچوونەوە.\n３. ئەگەرچی مقاومەت و بەرەنگاری خەڵکی کوردستان بە هەموو توانایانەوە بە ژن و پیاو و پیر و گەنج و هەموو چین و توێژەکانی کۆمەڵگای کوردستان بووە، بەڵام هیچکات هاوسەنگ نەبووە لە بەرامبەر ئەو دەستدرێژی و داگیرکارییەی کۆماری ئیسلامی و هەموو کات تای تەرازوی هێزی کۆماری ئیسلامی لە کوردستان قورستر بووە. خەڵکی کوردستان هەرگیز هێرشیان نەکردۆتە سەر بستێک خاکی ئەولاتری کوردستان و تەنیا بەرگرییان لە خۆیان و خاکی کوردستان کردووە.\n４. بەرگری خەڵکی کوردستان لە یەکەم ساتەکانی ئەو هێرش و داگیرکاری و دەستدرێژییەی رژیمی کۆماری ئیسلامییەوە دەستی پێکرد و هیچ دەستەوەستانی و وەقفەیەک لە نێوان مەودای هێرش و بەرگریدا نەبووە. ئەگەر ئەو بەرگرییەش تاکوو ئێستاش بەردەوامە، ئەوا تەنیا لە بەر ئەوەیە کە ئەو داگیرکاری و دەستدرێژی و هێرشە بۆ سەر کوردستان بەردەوامە و هیچی تر و هەرگیز بەرەنگاری خەڵکی کوردستان نەچۆتە خانەی تۆڵەستاندنەوە.\n５. لە یەکەم ساتەکانی ئەو هێرشەی کۆماری ئیسلامی بۆ سەر کوردستان، سەرکردایەتی سیاسی کوردستان هەوڵیان داوە لە رێگەی دیپلۆماسی و میدیا جیهانییەکان ئەم هێرشە لە قاو بدەن و بەرەنگاری خەڵکی کوردستان بە ئاگاداری هەموو ڕای گشتی جیهانی بگەیەنن.\nئەگەرچی بە وردبوونەوەی زۆرتر دەربارەی خاڵە ئاماژە پێکراوەکانی جاڕنامەی رێکخراوی نەتەوە یەکگرتووەکان مەرجەکانی بەرگری ڕەوا زۆرتر و زیاتر رەهەند و ناوەرۆکە داگیرکارانە و دەستدرێژیکارانەکەی هێرشی کۆماری ئیسلامی و لە بەرامبەردا "ڕەوا"یی "بەرگری" خەڵکی کوردستان دەردەکەوێت، بەڵام بێ دەنگی ماناداری کۆمەڵگای نێونەتەوەیی لەو سەردەمەدا و لە ئێستاشدا جێی گومانە.\nNothing in the present Charter shall impair the inherent right of individual or collective self defense if an armed attack occurs against a Mem-her of the United Nations, until the Security Council has taken the measures necessary to maintain international peace and security. Measures taken by Members in the exercise of this right of self defense shall be immediately reported to the Security Council and shall not in any way affect the authority and responsibility of the Security Council Under the present Charter to take at any time such action as it deems necessary in order to maintain or restore international peace and security.


نه‌خشه ڕێگاکه‌ی فه‌ره‌نسا بۆ چاره‌سه‌رکردنی کێشه‌کانی نێوان ئێران و ئه‌مریکا | Rwmal | ڕووماڵ\nده‌ستپێك ڕاپۆرت نه‌خشه ڕێگاکه‌ی فه‌ره‌نسا بۆ چاره‌سه‌رکردنی کێشه‌کانی نێوان ئێران و ئه‌مریکا\nنه‌خشه ڕێگاکه‌ی فه‌ره‌نسا بۆ چاره‌سه‌رکردنی کێشه‌کانی نێوان ئێران و ئه‌مریکا\nسه‌رۆک کۆماری فه‌ره‌نسا بۆ دووه‌م جار گه‌وره ڕاوێژکاره‌که‌ی نارده تاران و له گه‌ڵ گه‌وره به‌رپرسانی ئه‌م وڵاته کۆبووه و سه‌باره‌ت به قه‌یرانی ئێستای په‌یوه‌ندییه‌کانی ئه‌م وڵاته و ئه‌مریکا وتووێژی کردووه. نابێت بڵێین ئیمانۆئل بۆن بۆ سه‌ردانێکی ئاسایی گه‌یشتووه‌ته تاران. فه‌ره‌نسا چه‌ندین بژارده‌ی له به‌ر ده‌سته تا له‌و ڕێگایه‌وه ئاستی ئاڵۆزییه‌کانی نێوان ئێران و ئه‌مریکا دابه‌زێنێت.\nیه‌کێک له بژارده‌کانی فه‌ره‌نسا بۆ ده‌ستپێکردنی وتووێژه‌کانی نێوان ئیران و ئه‌مریکا ئه‌وه‌یه که ئێران واز له هه‌ڵپه‌ساردنی به‌ڵێنه‌کانی له چوارچێوه‌ی ڕێکه‌وتنی ناوه‌کی بێنێت، واته ئاستی پیتاندنی یۆرانیۆم به‌رز نه‌کاته‌وه و پابه‌ندی ئه‌وه بێت که له‌و ڕێکه‌وتنه‌دا دیاری کراوه، له به‌رامبه‌ردا ئه‌مریکاش گه‌مارۆکانی سه‌ر ئێران له‌م ئاسته‌دا ڕابگرێت.\nئه‌م بژارده یه‌ک ئامانجی هه‌یه و ئه‌وه‌ش گه‌ڕانه‌وه‌ی ئێرانه بۆ سه‌ر مێزی دانوستانی ئه‌مریکا، ئه‌و ئامانجه‌ی که دوناڵد تره‌مپ ڕاشکاوانه باسی کردووه و ته‌نانه‌ت شاره‌زایان باس له‌وه‌ش ده‌که‌ن ناوبراو بۆ خولی داهاتووی هه‌ڵبژاردنه‌کانی ئه‌مریکا پێویستی به ڕێکه‌وتنێکی باشتر له‌وه‌ی ئێستا له گه‌ڵ ئێران هه‌یه.\nفه‌ره‌نسا سه‌رۆکایه‌تی هه‌وڵه‌کانی ئه‌ورووپای بۆ مانه‌وه و به‌رده‌وامی جێبه‌جێکردنی ڕێکه‌وتنی ناوه‌کی له ئه‌ستۆ گرتووه. ئیمانۆئل مه‌کرۆن سه‌رۆک کۆماری فه‌ره‌نسا له ماوه‌ی یه‌ک مانگی ڕابردوو بۆ دووه‌م جار ڕاوێژکاری دیپلۆماسی خۆیی ناردووه‌ته تاران. مه‌کرۆن تا ئێستا چوار جار له گه‌ڵ دوناڵد تره‌مپ سه‌رۆک کۆماری ئه‌مریکا و دوو جار به ته‌له‌فوون له گه‌ڵ حه‌سه‌ن ڕۆحانی سه‌رۆک کۆماری ئێران سه‌باره‌ت به‌م قه‌یرانه‌ی ئێستا و چاره‌نووسی ڕێکه‌وتنی ناوه‌کی وتووێژی کردووه.\nنه‌خشه ڕێگاکه‌ی فه‌ره‌نسا له‌وه‌دا خۆی ده‌بینێته‌وه که یه‌که‌م جار ئێران واز له بڕیاری پاشگه‌زبوونه‌وه له به‌ڵێنه‌کانی له ڕێکه‌وتنی ناوه‌کیدا بێنێت و ئاستی پیتاندنی یۆرانیۆم به‌رز نه‌کاته‌وه. له‌م قۆناغه‌دا ئه‌مریکاش گه‌مارۆکانی سه‌ر ئێران له‌م ئاسته‌دا ڕاده‌گرێت. قۆناغی دواتریش ئه‌وه‌یه که ئێران بۆ هه‌مان به‌ڵێنه‌کانی پێشووی له ڕێکه‌وتنی ناوه‌کی ده‌گه‌ڕێته‌وه. ئه‌وه‌ی که ئه‌مریکا ده‌یکات ئه‌وه‌یه که ژماره‌یه‌ک له وڵاتانی جیهان له هاورده‌کردنی نه‌وتی ئێران ده‌به‌خشێت و باس له وڵاتانی چین، ژاپۆن و هیندستان ده‌کرێت.\nبه‌ڵام ڕه‌نگه واشنتن هێنده ئه‌م پێشنیاره‌ی به لاوه په‌سه‌ند نه‌بێت و له ئێرانیش به هه‌مان شێوه ڕێبه‌ری باڵای ئه‌م وڵاته دانوستانی ڕاسته‌وخۆی له گه‌ڵ ئه‌مریکا ڕه‌تکردووه‌ته‌وه.\nوڵاتانی ئه‌ورووپی پێشنیارێکی دیکه‌ش ده‌خه‌نه به‌رده‌ست تره‌مپ و ئیداره‌که‌ی. ئه‌وان به‌شداری له هاوپه‌یمانی ده‌ریایی ئه‌مریکا ده‌که‌ن، ئه‌گه‌ر ئه‌م وڵاته تا ڕاده‌یه‌ک له سزادانی کۆمپانیا ئه‌ورووپییه‌کان بۆ چالاکی له ئێران پاشگه‌ز ببێته‌وه./.


له دوای راپه‌ڕین كێ بواره‌كانی بازرگانی و ئابووریی و وه‌به‌رهێنانی به‌گه‌ڕ خسته‌وه – Knwe.org\nسەرەکی » ئابووری » له دوای راپه‌ڕین كێ بواره‌كانی بازرگانی و ئابووریی و وه‌به‌رهێنانی به‌گه‌ڕ خسته‌وه\nله‌دوای راپه‌ڕینه مه‌زنه‌كه‌ی خه‌ڵكی كوردستان و داماڵینی ده‌سه‌ڵاتی دیكتاتۆریی به‌عسی فاشست له هه‌رێمی كوردستان، دوای یه‌كه‌م هه‌ڵبژاردنی په‌رله‌مانی كوردستان له‌ساڵی 1992 و دروستبوونی یه‌كه‌م كابینه‌ی حكومه‌تی هه‌رێمی كوردستان. هه‌رێمی كوردستان له رووی ئابووریی و بازرگانییەوە داڕمابوو، له قه‌یرانێكی ئابووریدابوو. ده‌ستبه‌جێ ی.ن.ك به به‌رنامه‌یه‌كی تۆكمه‌وە هاته پێشه‌وه‌و به ئامۆژگاریی و سه‌رپه‌رشتیی سه‌رۆك مام جەلال به مه‌به‌ستی بووژانه‌وه‌ی ژێرخانی ئابووریی هه‌رێم كه له ئاوه‌دانكردنه‌وه‌ی گونده‌كان و گه‌یاندنی خزمه‌تگوزاری و رێگاوبان و پردو پڕۆژه‌ی ئاو و بنكه‌ی ته‌ندروستی و قوتابخانه‌و ژیاندنه‌وه‌ی باخ و كشتوكاڵ و ئاژه‌ڵداریی ده‌ستیپێكرد. دوای ئه‌وه به‌رنامه‌كه‌ی ی.ن.ك بریتیبوو له بنیادنانه‌وه‌ی ژووره بازرگانی و پیشه‌سازییه‌كانی شاره‌كانی هه‌رێم، سێكته‌ره ئابوورییه‌كانی یه‌كێتیی هاورده‌و هه‌نارده‌كاران، پیاوانی خاوه‌نكار، یه‌كێتیی وه‌به‌رهێنان.


ئه‌عڕه‌جى وزاڕى دۆخى ئه‌منى له‌پشتوێنى به‌غدا تاوتوێده‌كه‌ن » پێگەی تۆڕی میدیای عێراقی\nئه‌عڕه‌جى وزاڕى دۆخى ئه‌منى له‌پشتوێنى به‌غدا تاوتوێده‌كه‌ن\nقاسم ئه‌عڕه‌جى ڕاوێژكارى ئاسایشى نه‌ته‌وه‌یی،ئه‌مڕۆ پێنجشه‌ممه،له‌گه‌ڵ شێخ جه‌مال زاڕى ئه‌میندارى گشتى پارتى پرۆژه‌ى نیشتیمانى عێراقى دۆخى ئه‌منى وسیاسى له‌وڵاتدا تاوتوێكرد.\nنوسێنگه‌ى ڕاگه‌یاندنى ڕاوێژكارێتى ئاسایشى نه‌ته‌وه‌یی له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"ئه‌عڕه‌جى له‌میان پێشوازیكردنى له‌ئه‌میندارى گشتى پارتى پرۆژه‌ى نیشتیمانى عێراقى دۆخى ئه‌منى وسیاسى له‌وڵاتدا تاوتوێكرد"،ئاماژه‌یشیدا"له‌دیداره‌كه‌دا ئاڵوگۆڕى ڕاوبۆچوون كرا له‌باره‌ى دیدى چاره‌نووسازى عێراق له‌سایه‌ى چڕبوونه‌وه‌ى جموجۆڵه‌كانى گۆڕه‌پانه‌كه بۆ به‌ره‌وپێشبردنى دۆخى هاوڵاتى له‌هه‌موو ڕوویه‌كه‌وه".\nڕاگه‌یه‌ندراوه‌كه وتیشى"هه‌ردوو دۆخى ئه‌منى پشتوێنى به‌غدایان تاوتوێكرده‌وه له‌گه‌ڵ ڕۆڵى ده‌زگا ئه‌منییه‌كان له‌پاراستنى ئاسایش وجه‌ختكردنه‌وه له‌پێویستى هاریكارى هاوڵاتیان له‌گه‌ڵ ده‌زگا ئه‌منییه‌كان بۆ جێبه‌جێكردنى ئه‌ركه‌كانیان".\nلاى خۆیه‌وه زاڕى ستایشى بانگهێشتنامه‌كه‌ى ئه‌عڕه‌جى كرد بۆ ئه‌نجامدانى دانوستانى ڕاسته‌قینه وبنیاتنه‌رانه كه‌هه‌موو عێراقییه‌كان تیایدا به‌شداربن له‌ده‌سته‌بژێر وخۆپیشانده‌ران وهێزه سیاسییه‌كان بۆ ده‌رچوون به‌دیدێكى یه‌كگرتوو بۆ دوورخستنه‌وه‌ى وڵات له‌مه‌ترسییه‌كان ودانانى به‌ڕێگایه‌كى دروست"،ڕِوونیشیكرده‌وه"بانگهێشتنامه‌كه‌ى ئه‌عڕه‌جى ده‌ستى خسته‌سه‌ر بڕینه‌كه وده‌بێت له‌سه‌ر ئه‌رزى واقیع كارابكرێته‌وه".


باوه‌شه مه‌زنه‌كه .. سەبارەت بە باڵۆنێک لە ئاسماندا |\nHome گشتی فەرهەنگ باوه‌شه مه‌زنه‌كه .. سەبارەت بە باڵۆنێک لە ئاسماندا\non: شوبات 23, 2017 In: فەرهەنگNo Comments\nله ژه‌مه‌نانى به‌یانیى پێشوودا دواى ئه‌وه‌ى كه پێم گوتبوو گۆشت و هێلكه‌مان هه‌یه، ماریى دڕنده، سێ پارچه‌نانى خۆشكراو به نۆكم بده‌رێ. هه‌وڵی دا نه‌یتوانى بگرى. له‌و كاته‌دا پیاوى باڵۆنه‌كه هات و وێنه‌ى ڕووداوه‌كانى گرت. باڵۆنێكى درووست كرد به ناوى باڵۆنى ״كۆتاژه‌مه‌نانى به‌یانى״ دواى ئه‌وه‌ى كه پێی گوت باڵۆنى ״كه‌ره‌ى ڕه‌نگكراو״. پیاوه‌كه گوتى: ״ئه‌مه ئه‌و جۆره شته‌یه كه به‌باشى ئه‌نجامى ده‌ده‌م.״ پیاوى باڵۆنه‌كه كه‌سێكى خاكى نییه. كه‌سیش پێشنیارێكى وه‌هاى نه‌كردووه. ״ئه‌م باڵۆنه زۆر به‌ناوبانگ ده‌بێت و قبووڵ ده‌كرێت. به‌ڵگه‌یه‌كى ده‌وڵه‌مه‌نده ده‌رباره‌ى مرۆڤ، وه‌كوو قوماشێكى چه‌رمى كۆنه كه وێنه‌كانى له‌سه‌ره.״ خانمى ده‌رزى هه‌رگیز ناتوانێت ئه‌م باڵۆنه بته‌قێنێت، هه‌رگیز، ته‌نانه‌ت گه‌ر بۆ ماوه‌ى سه‌دساڵیش له باوه‌شم بگرێت. ئێمه خۆشحاڵ بووین كه توانیمان ئه‌و (پیاوى باڵۆنه‌كه) دڵخۆش بكه‌ین، به به‌شداریكردن له كاره‌كه‌ى ئه‌ودا.\nپیاوى باڵۆنه‌كه، باڵۆن به منداڵان نافرۆشێت. منداڵه‌كان دێن بۆ لاى و ده‌ڵێن، ״باڵۆنێكى شینمان بده‌رێ.״ پیاوى باڵۆنه‌كه‌ش ده‌ڵێت، ״بڕۆن دوور بكه‌ونه‌وه لێره منداڵینه، ئه‌م باڵۆنانه ته‌نیا بۆ گه‌وره‌كانن״، منداڵه‌كانیش ده‌ڵێن، ״تكایه كاكه، باڵۆنێكى سوور و باڵۆنێكى سه‌وز و باڵۆنێكى سپیمان بده‌رێ، ئێمه پاره‌مان پێیه.״ ״هیچ پاره‌یه‌كى منداڵم ناوێت.״ پیاوه‌كه وتى، ״پاره‌ى منداڵان ته‌ڕ و پیسه و ده‌سته‌كانت ته‌ڕ و پیس ده‌كات و تۆش به پانتۆڵه‌كه‌ت ده‌یسڕیت و پاشان هه‌موو پانتۆڵه‌كه‌شت ته‌ڕ و پیس ده‌بێت و دواتر داده‌نیشیت نان بخۆیت، به هۆیه‌وه كورسییه‌كه‌ش ته‌ڕ و پیس ده‌بێت، ڕێگه بده‌ن ئه‌و پیاوه كڵاوقاوه‌یییه نزیك ببێته‌وه، باڵۆنى ده‌وێت.״ منداڵه‌كان ده‌ڵێن، ״ئۆو تكایه، ئێمه پێنج باڵۆنى زه‌ردمان ده‌وێت كه هه‌رگیز نه‌ته‌قێت، له‌و جۆره دانه‌یه‌كى زه‌ردمان بۆ درووست بكه.״ پیاوى باڵۆنه‌كه گوتى: ״نه‌خێر، هیچ پارچه‌یه‌كى له‌و شێوه‌یه درووست ناكه‌م له‌و باڵۆنه زه‌رده باشانه‌م،״ ״باڵۆنه سووره‌كه‌ت به‌م زووانه ده‌ته‌قێت و سه‌وزه‌كه‌ش دواتر ده‌ته‌قێت، به‌ڵام زه‌رده‌كه هه‌رگیز ناتەقێت، هه‌رچه‌نده به توندییش په‌ستانى بخه‌یته سه‌ر یان شتى پێدا بكه‌یت، له‌گه‌ڵ ئه‌وه‌شدا هێشتا پیاوى باڵۆنه‌كه باڵۆن به منداڵان نافرۆشێت، ئه‌وه دژى یاساکانى ئه‌وه.״\nپیاوى باڵۆنه‌كه ناهێڵێت وێنه‌ى بگریت، ئه‌و شتێك ده‌شارێته‌وه، ئه‌و زۆر كه‌سێكى زه‌حمه‌ته، نایه‌وێت كه‌سانى دیكه جووڵه‌كانى بدزن. ئه‌وه له جووڵه‌ى له‌شیدایه ئه‌و نهێنییه، جووڵه‌ى ڕاست و ورد و ڕوون.\nپیاوى باڵۆنه‌كه باڵۆنى ماندوویەتى و ئۆراپرۆ نۆبیس و ڕیۆن و باڵۆنى ئه‌نجامدانى كۆتاشت له شه‌ودا، کە ئه‌مانه‌ش بریتین له زه‌عفه‌ران، دارچینى، خوێ و كه‌ره‌وز به دواى یه‌كدا، هەروەها ئه‌و باڵۆنى ״هێشتا نا״ و باڵۆنى ״هه‌ندێك جار״یش ده‌فرۆشێت. ئه‌و سێرك ئه‌نجام ده‌دات، هه‌موو سێركێك. هه‌ندێك خه‌ڵك ناچن بۆ بینینى سێرك و چاویان به پیاوى باڵۆنه‌كه ناكه‌وێت و باڵۆنیش ناكڕن. ئه‌مه شتێكى ناخۆشه، نزیكه له زۆربه‌ى خه‌ڵكه‌وه له هه‌ر جێگه‌یه‌ك و له هه‌ر كاتێكدا بێت و نه‌شیه‌ت بۆ بینینى سێرك، ئه‌مه به‌دبه‌ختییه. ئه‌وان نایه‌ن و باڵۆنى قاوه‌یى ناكڕن، كه باڵۆنى ژیانێكى درێژى چێژبه‌خشه كه باڵۆنى سێرئاسیاى به‌رلینه. ״باڵۆن نافرۆشم جیجوون.״ پیاوه‌كه وتى، ״با خه‌ڵكى تر بیفرۆشێت، بهێڵه با خه‌ڵكى تر ده‌ستیان پیس و ته‌ڕ ببێت به پاره‌ى منداڵه‌كان كه دابه‌شیان كردووه له گۆره‌وییه‌كانیاندا.״\n״ئه‌وه كامێرایه پێت به‌ڕێز؟ دوورى بخه‌ره‌وه.״ پیاوى باڵۆنه‌كه، باڵۆنى ״ئه‌و شتانه‌ى كه ده‌بوو بمكردایه و نه‌مكرد״ ده‌فرۆشێت، ئه‌ویش بێجییه‌كه‌یه. هه‌روه‌ها باڵۆنى ״گۆرانیى سۆزدارى جوونتاى شێت״ به دڵنیایییه‌وە باڵۆنفرۆشه‌كه له‌ژێر نمه‌ى بارانه‌كه‌دا وه‌ستا له نزیك گه‌نمه‌شامییه‌كه‌وه و باڵۆنى ״خۆزگه ده‌متوانى״ و باڵۆنى ״بۆسۆنى بیر ده‌كاته‌وه״ و باڵۆنى ״ڕێگریكردن״ و باڵۆنى ״باش نییه״ى ڕه‌وانه ده‌كرد. كامه‌یان باڵۆنى منه، كاكه؟ ئه‌وه‌یه باڵۆنى ڕێككه‌وتنى ئه‌وانەى كێشه درووست ده‌كه‌ن (ڕێككه‌وتنى كێشه‌درووستكه‌ره‌كان؟ باڵۆنى خودا ده‌زانێت كه هه‌ڵمدا؟)\nڕۆژێك له ڕۆژان پیاوى باڵۆنه‌كه خانمى ده‌رزى ده‌بینێت. ئه‌و له كارته‌كاندایه، له ئه‌ستێره‌كاندایه، له هه‌ناوى گیانداره پیرۆزه‌كاندایه. خانمى ده‌رزى ژنێكه كه جله‌كانى به‌رى ده‌رزى پێدا چه‌قیوه، به ڕیز به‌ڵام به شێوه‌یه‌كى ڕێكوپێك نا به‌ڵكوو به ناڕێكى و هه‌ڕه‌مه‌كى لێرهوله‌وێ. ڕه‌نگه هه‌شت هه‌زار ده‌رزى به جله‌كانییه‌وه بێت، یان ڕه‌نگه ده هه‌زار ده‌رزى پێوه بێت، یانیش ڕه‌نگه دوانزه هه‌زار بێت. خانمى ده‌رزى شتێكه كه پێویستە ببینرێت. ڕۆژێك، به یه‌كه‌وه له‌گه‌ڵ پیاوى باڵۆنه‌كه‌دا، به گرده‌كه‌دا غل ده‌بنه‌وه بۆ خواره‌وه. قۆڵى پیاوى باڵۆنه‌كه به چوارده‌ورى ده‌رزییه‌كانى خانمه‌كه‌وه ده‌بێت و په‌شۆكان و شپرزه‌ییى خانمه‌كه‌ش ده‌ورى باڵۆنه‌كانى ئه‌و ده‌دات، ته‌نانه‌ت ده‌ورى باڵۆنه زه‌رده‌كه‌ش.\nبه گرده‌كه‌دا غل ده‌بنه‌وه بۆ خواره‌وه، خانمى ده‌رزى، ده‌رزیی ״زۆر ئاره‌زووى ده‌كه‌م״ى پێیه، ده‌رزیى ״به هیواى به‌ختێكى باش‘ـى پێیه، هه‌روه‌ها پڕوپاگه‌نده‌ى ئه‌وه‌ى ده‌كرد كه ده‌رزیى ״سه‌رلێشێواندنى كۆتاداواكارییه‌كه‌ى ساكیم״ى پێیه بۆ كونكردن.\nكاتێك كونكردنى باڵۆنه‌كان ده‌بێته شتێكى ڕێپێدراو و به شێوه‌یه‌كى به‌ربڵاو ستایش ده‌كرێت، ئه‌و ژنانه ده‌بن كه ته‌نیا ڕێگه‌یان پێ دراوه وا بكه‌ن، خانمى ده‌رزى گوتى.\nخانم ده‌رزیی ״سبه‌ى شه‌وى‘ هه‌یه- ده‌رزییه‌كى به‌دكاره- ئه‌وانه‌ى بینیویانه وا ده‌ڵێن.\nباوه‌شه مه‌زنه‌كه، له كاتێكدایه كه پیاوى باڵۆن و خانمى ده‌رزى به گرده‌كه‌دا غل ده‌بوونه‌وه بۆ خواره‌وه. شتێكى ترسناكه، ئه‌سپه‌كان به هه‌موو ئاڕاسته‌كاندا ڕاده‌كه‌ن و بڵاو ده‌بنه‌وه، خه‌ڵكى ئاسایى سه‌رى خۆیان به‌و زه‌رفانه‌ى بۆ بازاڕكردن پێیانه داده‌پۆشن. نامه‌وێت بیرى لێ بكه‌مه‌وه. تۆ خۆت به ته‌نیا فوو ده‌كه‌یته باڵۆنه‌كانه‌وه، پیاوى باڵۆن؟ یاخود كه‌سێك یارمه‌تیی داویت؟ خانمى ده‌رزى، چۆن شتى وا ده‌بێت، تۆ زۆر قه‌ڵه‌ویت؟ ئه‌وه شتێكه سه‌باره‌ت به منداڵیت؟\nپیاوى باڵۆنه‌که ده‌ست ده‌كات به په‌ستانخستنه‌سه‌ر باڵۆنی ״چاكه״. كونى مه‌كه ده‌نا ده‌بێته خۆڵه‌مێش.\nخانمى ده‌رزى به‌ره‌نگارى ده‌بێته‌وه به ده‌رزیى ״ئاى من له بیرم كرد.״ پیاوى باڵۆنه‌كه باڵۆنى ״خه‌ریكه ناوازه ده‌بێت״ درووست ده‌كات. خانمى ده‌رزى ده‌گه‌ڕێته‌وه به ده‌رزیى ״زۆر حه‌زیان لێم نه‌بوو‘ـه‌وه. پیاوى باڵۆنه‌كه به‌وێدا دێت و ده‌چێت، به باڵۆنى ״كۆتاده‌رچوون پێش ئه‌وه‌ى باجى هاتوچۆت لێ وه‌ربگیرێت״ه‌وه.\nخانمى ده‌رزى، به ده‌رزیى ״كه‌س نازانێت به دڵنیایییه‌وه״ وه‌ڵام ده‌داته‌وه. پیاوى باڵۆنه‌كه پێشنیارى باڵۆنى ״ڕۆژانى باشتر״ ده‌كات. خانمى ده‌رزییش پێشنیارى ده‌رزیی ״شه‌رابێكى سپیتر״ ده‌كات.\nزۆر خراپ ده‌بێت نامه‌وێت بیرى لێ بكه‌مه‌وه.\nخانمى ده‌رزى ڕاستییه‌كان ده‌ڵێت. پیاوى باڵۆنه‌كه‌ش درۆ ناكات، به ته‌واوه‌تى. چۆن ده‌بێت باڵۆنى ״خۆبه‌ده‌سته‌وەنه‌دان״ به درۆ ناوى بهێنرێت؟\nخانمى ده‌رزى قسه‌كانى ڕاسته‌وخۆتره. پیاوى باڵۆنه‌كه كه‌متر به‌و شێوه‌یه‌یه. هه‌ڵوێستى هه‌ردووكیان پێشبینینه‌كراوه.\nبه گرده‌كه‌دا پێكه‌وه غل ده‌بنه‌وه بۆ خواره‌وه، دوو كه‌وتن له سێ جاردا. ده‌رزیی پێدا بكه خانمى ده‌رزى. خۆت بكشێنه پیاوى باڵۆن. كاتێك كه باڵۆنه ڕه‌نگكه‌ره‌یییه‌كه‌ى درووست كرد تۆزێك هه‌ستمان به باشى كرد.\nئه‌و ڕووداوانه‌ى به‌سه‌رماندا هات له دنیادا ده‌نگى دایه‌وه، شتێكى به‌سوود بوو بۆ كه‌سانى دیكه‌ش. پیاوى باڵۆنەکە ده‌ڵێت باڵۆنى ״كۆتاكۆنسێرت״م پێیه. خراپ نییه، هه‌ندێك خه‌ڵك حه‌زى پێ ناكه‌ن. هه‌ندێكی دیكه حه‌زیان لێى ده‌بێت. باڵۆنى ״زۆر سامناك״یشم پێیه. هه‌موو باڵۆنه‌كان ناتوانن كه‌یفخۆشت بكه‌ن، هه‌موو باڵۆنه‌كان دڵخۆشكه‌ر نین، به‌ڵام من سوورم له‌سه‌ر ئه‌وه‌ى ئه‌م باڵۆنانه مافى ئه‌وه‌یان هه‌یه كه گوێیان لێ بگیرێت! ڕێگه بده‌ن ئه‌و پیاوه چاكه‌ت ڕه‌شه بێته پێشه‌وه، باڵۆنى ده‌وێت.\nباڵۆنى ״له‌وانه‌یه״ باشترین باڵۆنى منه.


بافێڵ تاڵەبانی بۆ چوونە سەر تەخت ئامادەیە\n26/11/2018 9901 جار خوێندراوه‌ته‌وه\nژمارەیەك ئەندامی سەركردایەتی یەكێتی نیشتمانی بە نامەیەك داوای بەستنی كۆنگرەیان لەمەكتەبی سیاسی حیزبەكەیان كردووە، وەڵامی زارەكی بۆ ئەو سەركردانەش ئەوە بووە، دەبێت حكومەتی عێراق‌و كوردستان پێكبهێنرێن.\nهەفتەنامەی رووداو ئەمڕۆ دوو شەممە بڵاویكردەوە، چەند رۆژێك دوای هەڵبژاردنی پەرلەمانی كوردستان (30 ئەیلوولی 2018)، ژمارەیەك ئەندامی سەركردایەتی یەكێتی، نامەیەكیان ئاراستەی مەكتەبی سیاسی حیزبەكەیان كردووە، بۆ ئەوەی وادەی بەستنی كۆنگرەی چوارەمی یەكێتی دیاری بكرێت، چونكە كێشەكانی نێوخۆی یەكێتی هێوربوونەتەوە، دەنگەكانی یەكێتیش لەهەردوو هەڵبژاردنی پەرلەمانی عێراق و كوردستان زیادیان كردووە.\nمستەفا چاوڕەش، ئەندامی سەركردایەتی یەكێتی، هەرچەندە بەستنی كۆنگرە بەتاكە رێگەی دەرچوون لە تونێلە تاریكەكانی ململانێ دەزانێت، بەڵام پێیوایە پێش پێكهێنانی حكومەتەكانی بەغداو كوردستان، ئەگەر هەموو ئامادەكارییەكانیش تەواو بووبن، هێشتا ناتوانن كۆنگرە ببەستن، ئەو دەڵێت: "ئێمە دەبێت بە تەواوی ئامادەبین، ناكرێت بچینە ناو كۆنگرەیەكەوە، كە لەولاوە بە دابەشبوونی زۆرترەوە بێینە دەرەوە".\nئەو ئەندامەی سەركردایەتی یەكێتی دەشڵێت: بەشێكی زۆر لەگرفتە كەڵەكەبووەكانی رابردوو، چارەسەریان جێهێڵدراوە بۆ بەستنی كۆنگرە، هەموو خەڵك و جەماوەر‌و كادری خۆشمان دەزانن، كە كۆنگرە بەهۆی كێشەی نێوخۆییەوە دواكەوتووە، هەردەبێت بەكۆنگرەش سەركردایەتییەكی نوێ هەڵبژێردرێت‌و ژمارەیەك گەنج‌و كادری نوێش خۆیان ئامادە كردووە بۆ ئەوەی لەو كۆنگرەیە بێنە پێشەوە، بۆیە ئەم كۆنگرەیەی یەكێتی چاوی زۆری لەسەرە".\nمستەفا چاوڕەش، هەر لەبارەی كۆنگرەوە وتی: لەگەڵ هێرۆ ئیبراهیم ئەحمەد قسەی كردووەو ئەگەری زۆرە خۆی كاندید نەكاتەوە، "ئەوەندەی من قسەم لەگەڵ كردووە، هێرۆخان خۆی هەڵنابژێرێتەوە، من خۆیشم بەتەما نیم خۆم هەڵبژێرمەوە‌و دەمەوێت دەرفەت بۆ كەسێكی تر بڕەخسێنم".\nسەبارەت بە بەشداری بەرهەم ساڵحیش لەكۆنگرە، مستەفا چاوەڕەش دەڵێت: "نازانم بەرهەم ساڵح دێتە ناو كۆنگرە یان نا".\nبەپێی زانیارییەكان، لە چەند بەرپرسێكی یەكێتی دەستیكەوتوون، خۆبەربژێرنەكردنەوەی هێرۆ ئیبراهیم ئەحمەد، تەنیا پەیوەندی بەباری تەندروستییەوە نییە، بەڵكو دەشزانێت بافێڵ تاڵەبانی پیشانی سەركردایەتی یەكێتی داوە، كە "دەتوانێت یەكێتی ئاراستە بكات".\nلەماوەی رابردوودا بافێڵ تاڵەبانی هێزی خۆی پیشاندا، لەئاشتكردنەوەی كۆسرەت رەسوڵ و هێنانەوەی بەرهەم ساڵحدا، كە دوو پرسی ئاڵۆز بوون، سەركەوتووانە هاتە دەرەوە، بۆیە "هێرۆخان دڵنیابووەتەوە لەوەی ئێستا بافێڵ ئامادەیە بچێتە سەر تەختی شانۆی سیاسەت"، بەرپرسێكی یەكێتی وایگوت.\nیەكێتی نیشتیمانی كوردستان، كە لە 1/6/1975 لە دیمەشق دامەزراوە، تا ئێستا تەنیا سێ كۆنگرەی بەستووە، لە چوار ساڵی رابردوودا ئەو حیزبە بەدەست زۆر كێشەی ناوخۆییەوە ناڵاندوویەتی، بەرچاوترینیان جیابوونەوەی نەوشیروان مستەفا، رێكخەری پێشووی بزووتنەوەی گۆڕان بوو لە 2009.\nنەرمین عوسمان، كە یەكێكە لەوانەی داوای دیاریكردنی وادەی بەستنی كۆنگرەیان كردووە، پێیوایە لەكۆبوونەوەی داهاتووی ئەنجوومەنی سەركردایەتی یەكێتی، رۆژی بەستنی كۆنگرە یەكلادەكرێتەوە "راستە داوا كراوە كۆنگرە ببەسترێت، بەڵام ئەوە دەبێت لەكۆبوونەوەی سەركردایەتی یەكلابكرێتەوە".\nئەو ئەندامەی سەركردایەتی یەكێتی لەبارەی ئەوانەی، كە پێش كۆنگرە دەڵێن خۆیان بەربژێرناكەنەوە، كۆنگرەكانی پێشوو بەنموونە دێنێتەوە و دەڵێت: "لەوانەیە بەشێكیان پەشیمان ببنەوە، چونكە پێشتریش كەسانێك هەبوون دەیانوت خۆیان بەربژێر ناكەن".\nرۆژی 24/1/2018 سەركردایەتی یەكێتی بڕیاریدا رۆژی پێنجی ئاداری 2018 كۆنگرەی چوارەمی یەكێتی ببەسترێت، بەڵام بەشێك لەسەركردایەتی رەتیانكردەوە لەسەر رۆژی بەستنی كۆنگرە رێككەوتبن، هەر ئەو مشتومڕەش هێرۆ ئیبراهیم ئەحمەدی هێنایە دەنگ و رۆژی 23ی شوباتی ئەمساڵ، نامەیەكی بۆ كۆسرەت رەسوڵ، جێگری سكرتێری گشتی یەكێتی نارد و داوای لێكرد بەزووترین كات كۆبوونەوەی سەركردایەتی رێكبخات بۆ ئەوەی رۆژی بەستنی كۆنگرە جێگیر بكرێت، "هیوادارم، كە بەرپرسیارێتی سەرشانی خۆت بە ئەمانەتەوە جێبەجێبكەیت بۆ ئەوەی ناوت وەك هەڵوەرێنەری چەپكە گوڵەكەی مام و یەكێتی نەچێتە لاپەڕەكانی مێژووەوە".\nرۆژی 10/10/2013 لە قەڵاچوالان یەكێتی پلینیۆمێكی بەست، كە ماوەی كەمتر لەسەعاتێكی خایاند، لەوێ جگە لەوەی تەمەنی سەركردایەتی درێژ كرایەوە، بڕیار درا رۆژی 31/1/2014 كۆنگرەی چوارەم ببەسترێت، بەڵام ئێستا پتر لەپێنج ساڵ تێپەڕیوە بەسەر ئەو بەڵێنەی پلینیۆمدا و نەك كۆنگرە نەبەستراوە، بگرە هێشتا سەركردەكانی ئەو حیزبە داواكاریی بەرزدەكەنەوە بۆ ئەوەی كۆنگرە ببەسترێت.\nئەندامێكی سەركردایەتی یەكێتی، كە نەیویست ناوی بڵاوبكرێتەوە، رەتیكردەوە هۆكاری دواخستنی كۆنگرە تەنیا پێكهێنانی حكومەتەكانی عێراق‌و كوردستان بێت و وتی "هێشتا بۆچوونی جیاواز ماون لەسەر شێوازی دیاریكردنی ئەندامانی كۆنگرەو بەڕێوەبردنی یەكێتی، وەك پێشوو ترسی هەڵوەشانەوەی یەكێتی نەماوە، ئامادەكاریی زۆریش كراون، بەڵام بۆچوونی جیاواز ماون".\nهەروەها وتیشی: خاڵێكی ناكۆكی ئەوەیە "بەشێك لەگەڵ ئەوەن پۆستی سكرتێری گشتی و جێگری سكرتێری گشتی نەمێنێ، بەڵام كەسی یەكەم بەشێوەیەك دیاری بكرێ كە دەسەڵاتەكانی مام جەلالی نەبێ و بە هاوكاریی دەستەی بەڕێوەبردنی یەكێتی حیزبەكە بەڕێوە ببات. ئەنجوومەنێك دروستبكرێ، وەك پەرلەمان وابێت. سیستمی بەڕێوەبردنی یەكێتیش پەرلەمانی بێت".\nلەبارەی بۆچوونی دووەمەوە دەڵێت: "بەشێكی دیكە پێیانوایە كۆنگرە سەركردایەتی نوێ دەستنیشان بكات و ئەو سەركردایەتییە نوێیە وەك ئێستا سكرتێر هەڵبژێرن و جێگرەكەشی دیاری بكەن".\nبەڵام وەك ئەو سەركردەیەی یەكێتی باسی دەكات، هێشتا ئەوانە بۆچوونن و روون نییە دواجار سەركردایەتی چۆن بڕیار دەدات و كۆنگرە چۆن دەبەسترێ "بەڵام لە هەموو حاڵەتەكاندا كۆنگرەی یەكێتی دەكەوێتە مانگی ئادار یان ساڵیادی دامەزراندنی یەكێتی لە ساڵی 2019".


گرێبه‌سته راوێژكارييه‌كان له نێوان كه‌ڵك و به‌هه‌ده‌ردانى دارايى گشتيدا\nئامادەکردنی/ ژورى توێژينه‌وه‌ى كارگێڕی بزوتنەوەی گۆڕان\nمه‌به‌ستمان ئه‌و گرێبه‌ست و خزمه‌تگوزارييه راوێژكارييانه‌ن، كه له‌سه‌ر ئاستى فه‌رمى له‌نێوان دامه‌زراوه‌كانى حكومه‌تى هه‌رێم له‌گه‌ڵ لايه‌نى بيانيدا واژۆ ده‌كرێن، واته مه‌به‌ست ئه‌و گرێبه‌ستانه‌ى ناو‌خۆ نيیه، كه ساڵانه له رێگه‌ى ته‌نده‌رينه‌وه به‌ڵێنده‌ران له‌گه‌ڵ هه‌ر دامه‌زراوه‌يه‌كى حكومه‌تدا واژۆى ده‌كه‌ن بۆ ئه‌نجامدانى پڕۆژه خزمه‌تگوزارييه‌كان.\nرێنمايى ژماره (1)ى ساڵى (2011) به‌ناوى (رێنمايیه‌كانى جێبه‌جيكردنى گرێبه‌سته گشتيیه‌كان)، كه له‌ژماره (124) رۆژنامه‌ی وه‌قايعى كوردستان بڵاوكراوه‌ته‌وه، هه‌روه‌ها رێنمايى ژماره (2)ى هه‌مان ساڵ به‌ناوى (رێنمايى چه‌سپاندنى شياوى پێشوه‌خت - Pre-Qualification) كه له ژماره (137) وه‌قايعى كوردستان بڵاوكراونه‌ته‌وه. هه‌روه‌ها رێنمايى ژماره(1)ى ساڵى (2013) كه تايبه‌ت به جێبه‌جێكردنى (رێنماييه‌كانى جێبه‌جيكردنى راسته‌وخۆ)، له ژماره (163) هه ر له وه‌قايع بڵاوكراوته‌وه.\nئه‌م رێنماييانه‌ى سه‌ره‌وه به‌شێكن له‌و بنه‌ماو مه‌رجانه‌ى كه دامه‌زراوه‌كانى حكومه‌ت پابه‌ند ده‌كات به ره‌چاوكردنيان له كاتى واژۆكردنى گرێبه‌سته‌كان به تايبه‌تى رێنمايى ژماره (2)ى ساڵى (2011).\nپرسى گرێبه‌ستى راوێژكاريى له‌لايه‌ن حكومه‌تى هه‌رێم له‌گه‌ڵ لايه‌نى ده‌ره‌كى به دو شێواز ئه‌نجامده‌درێت:\nيه‌كه‌م: خزمه‌تگوزارييه‌كانى راوێژكارى كۆمه‌كبه‌خش DONORS:\nئه‌م جۆره گرێبه‌سته به‌پێى ياداشتى لێكتێگه‌يشتن له‌نێوان هه‌ردو لايه‌ندا (حكومه‌ت + رێكخراو و ئاژانسى كۆمه‌كبه‌خش)، واژۆده‌كرێن. تێچوى خزمه‌تگوزارييه‌كه، كه خۆى له‌داڕشتنى نه‌خشه‌ڕێگايه‌ك يان پرۆژه‌يه‌كى كۆمه‌ڵايه‌تى يان جێبه‌جيكردنى پرۆژه‌يه‌كى ئابورى ده‌بينێته‌وه له‌وانه‌يه ته‌نها وڵاتى كۆمه‌كبه‌خش، له ئه‌ستۆى بگرێت يان به هاوبه‌شى له‌گه‌ڵ حكومه‌تى هه‌رێم ئه‌نجامى ده‌ده‌ن. هه‌ر ده‌وڵه‌ت و هه‌رێمێك ئه‌م پردى په‌يوه‌ندييه‌ى له‌گه‌ڵ وڵات و رێكخراوه دۆنه‌ره‌كان هه‌بێت له‌ماڵپه‌رێكى فه‌رمى تايبه‌تدا كه بۆ ئه‌و مه‌به‌سته داده‌نرێت و به‌پێى راپۆرتى وه‌رزى يان ساڵانه ئاماژه به گشت ورده‌كارييه‌كانى ئه‌و كۆمه‌ك و تێچوى پرۆژانه له‌ڕوى جۆر و ژماره‌وه ده‌كرێت، زۆربه‌ى ئه‌و ماڵپه‌رانه‌ش به‌ناوى DAD به‌رێوه‌ده‌چن.\nكۆمه‌ك بريتيه له‌و هاوكارييه داراييانه‌ى كه رێكخراوه قازانج نه‌ويسته‌كان و ئاژانسه‌كانى نه‌ته‌وه یه‌كگرتوه‌كان و كۆمه‌ڵيك وڵاتى كۆمه‌كبه‌خش له‌كاتى پێويستدا ده‌يخه‌نه به‌رده‌ست وڵاتى وه‌رگر بۆ په‌ره‌پێدانى ئابورى يان له‌كاتى قه‌يران و كاره‌ساته له‌ناكاوه‌كاندا به‌هاناى كۆمه‌ڵگاكانه‌وه ده‌چن و هاوكارييان ده‌كه‌ن. بڕو گوژمه‌ى هاوكارييه داراييه‌كانى وڵات, يان رێكخراو و ئاژانسى كۆمه‌كبه‌خش گه‌راندنه‌وه‌ى بۆ نيه.\nله هه‌رێمى كوردستان (12) كۆمه‌كبه‌خشى راسته‌وخۆ هه‌يه: Denmark، Japan, Korea, Norway, Sweden, UNDG.ITF, UNDP, UNDP.TTF (funded by EU) ، United Kingdom، United States of (1)America، WB ، WB.ITF\nله‌پاڵ كۆمه‌كبه‌خشانى سه‌ره‌وه‌ش ژماره‌يه‌كى به‌رچاو له‌رێكخراو و ئاژانسى سه‌ر به نه‌ته‌وه يه‌كگرتوه‌كان له هه‌رێمى كوردستاندا هه‌ن وه‌كو:UNOPS : ئاژانسى پرۆژه خزمه‌تگوزارييه‌كانى نه‌ته‌وه يه‌كگرتوه‌كان،WFP: پرۆگرامى خۆراكى جيهانى. WHO: رێكخراوى ته‌ندورستى جيهانى. IOM: رێكخراوى كۆچى نێوده‌وڵه‌تى. UN- YOUTH: رێكخراوى نه‌ته‌وه يه‌كگرتوه‌كان بۆ كاروبارى گه‌نجان. UN- WOMEN: رێكخراوى نه‌ته‌وه يه‌كگرتوه‌كان بۆ كاروبارى ژنان. UN- VOLUNTEERS: رێكخراوى نه‌ته‌وه يه‌كگرتوه‌كان بۆ كاروبارى خۆبه‌خشى. UN FPA: سندوقى نه‌ته‌وه يه‌كگرتوه‌كان بۆ كاروبارى دانيشتوان. UNICEF: رێكخراوى نه‌ته‌وه يه‌كگرتوه‌كان بۆ كاروبارى منداڵان. UNISCO: رێكخراوى نه‌ته‌وه يه‌كگرتوه‌كان بۆ كاروبارى رۆشنبيرى.\nئه‌م رێكخراوانه له‌ژێر رۆشنايى پرۆسه‌كانى ریفۆرمى ئابورى، رونی (شه‌فافییه‌ت)، روبه‌روبونه‌وه‌ى گه‌نده‌ڵى، بنيادنانى حكومه‌تى دامه‌زراوه‌يى، ئاماده‌ن پابه‌ندى پره‌نسیپه‌كانى نێو ئه‌و ياداشته‌ى لێك تێگه‌يشتنه بن كه له‌گه‌ڵ هه‌ر دامه‌زراوه‌يه‌كى په‌يوه‌نديدارى حكومه‌تى هه‌رێم واژۆى ده‌كه‌ن و به‌ئه‌ركى خۆیان هه‌ڵده‌ستن به شێوه‌ى فه‌ند له پاره‌داركردنى ئه‌و پرۆژانه‌ى كه هه‌رێمى كوردستان پێویستى پێى هه‌یه.\nزۆر ئاژانس و رێكخراويش هه‌ن وه‌كو پردى په‌يوه‌ندين له‌نێوان وڵاتانى خۆيان و ئه‌و وڵاتانه‌ى هه‌ماهه‌نگيان به‌يه‌كه‌وه هه‌يه. وه‌كو ئاژانسى كۆيكاى كۆرياى باشورو جايكاى ژاپۆنى.\nئامانجى ئه‌و راپۆرته خوێندنه‌وه‌ى ئه‌و هه‌وڵ و ماندوبونانه‌يه كه كۆمه‌كبه‌خش و ئاژانس و رێكخراوه‌كانى نه‌ته‌وه يه‌كگرتوه‌كان ده‌يخه‌نه به‌رده‌ست، كه ئايا هه‌وڵدراوه به‌پێى ئه‌و ئامانجانه‌ى كه پرۆژه‌كه له پێناويدا دانراوه هه‌رچى له توانادا بێت كه‌ڵكيان لێوه‌رگيرێت؟\nئه‌وه‌ى خواره‌وه نمونه‌يه‌كه له‌و پلانى درێژخايه‌نه‌ى كه له‌لايه‌ن ئاژانسێكى نه‌ته‌وه يه‌كگرتوه‌كانه‌وه به هه‌ماهه‌نگى چه‌ندين وه‌زاره‌تى په‌يوه‌نديدار بۆ مه‌به‌ستى سود گه‌ياندن به به‌رژه‌وه‌ندى گشتى له هه‌رێمى كوردستان، داڕێژرا:\nستراتيجه‌كانى چاره‌سه‌ركردنى گرفتى نيشته‌جێبون بۆ كه‌مده‌رامه‌تان يه‌كێكه له‌و نه‌خشه‌رێگايه گرنگه‌ى كه به هاوكارى پرۆگرامى نه‌ته‌وه يه‌كگرتوه‌كان بۆ نشينگه مرۆييه‌كان –UN HABITAT- و چه‌ندين وه‌زاره‌ت وه‌كو وه‌زاره‌تى ئاوه‌دانكردنه‌وه و نيشته‌جێكردن و پلاندانان و ده‌سته‌ى وه‌به‌رهێنان ئاماده‌كراوه بۆ ماوه‌ى پێنج ساڵه له (2013 تا 2017).\nله‌م ستراتيجه‌دا به‌شێوه‌یه‌كى زانستییانه پێداویستییه‌كانى هه‌رێمى كوردستانى بۆیه‌كه‌ى نیشته‌جێبون له‌هه‌ر ساڵێكدا بۆ خێزانه كه‌مده‌رامه‌ته‌كان به‌پێى چه‌ندین نیشانده‌رى جۆراوجۆر خراوه‌ته‌ڕو. به‌پێى ئه‌و نه‌خشه رێگايه رۆژانه له‌هه‌رێمى كوردستان پێويستمان به دروستكردنى 100 خانوى نيشته‌جێ هه‌يه، سه‌ربارى ئه‌وه رێژه‌ى 10% ى ئه‌و خێزانانه‌ى كه ساڵانه له‌هه‌رێمى كوردستان زیاد ده‌بن تواناى دابینكردنى كرێى خانویان نیيه.\nئه‌م ستراتيجه پشتگيرييه‌كه بۆ خێزانه‌كانى هه‌رێمى كوردستان به تايبه‌تى ئه‌وانه‌ى كاررايى (اجراءات) خێرايان پێويسته بۆ ئه‌وه‌ى له‌گرفتى نيشته‌جێ ده‌رباز بكرێن، وه‌ك ئه‌و خێزانانه‌ى كه به‌خێوكه‌ره‌كانيان ئافره‌ته يان خێزانى شه‌هيدان و هه‌مو ئه‌و خێزانانه‌ى ده‌سهاتى مانگانه‌يان له 300 $ كه‌متره.\nسه‌ره‌ڕاى گرنگى نه‌خشه‌رێگاى "چاره‌سه‌ركردنى گرفتى نيشته‌جێبون بۆ كه‌مده‌رامه‌تان له هه‌رێمى كوردستان" به‌ڵام حكومه‌تی هه‌رێم خه‌مسارد بووه له سوود وه‌رگرتن له‌م ستراتیجه و بۆیه له‌وه‌زاره‌ته په‌یوه‌ندیداره‌كان به‌بێ كه‌ڵك وه‌رگرتن له‌سه‌ر ره‌فه‌كان هه‌ڵگیراوه‌و نه‌خرايه بوارى جێبه‌جێ كردن.\nجۆرى دوه‌م: گرێبه‌سته راوێژكارييه‌كان:\nزۆربه‌ى وه‌زاره‌ته‌كان و ده‌سته‌كان و هه‌ندێك له فه‌رمانگه‌كانيش له رێگه‌ى ئه‌و ده‌سه‌ڵاته‌ى كه له‌ڕوى ياساييه‌وه پێياندراوه گرێبه‌ست له‌گه‌ڵ كۆمپانيا و كه‌سانى واتايى (معنوي)دا ده‌كه‌ن و ثاره‌داركردنيشيان (تمويل) له نێو بودجه‌ى ساڵانه‌ى وه‌به‌رهێنانى خۆيانه. له نمونه‌ى ئه‌و گرێبه‌ستانه گرێبه‌ستى نێوان وه‌زاره‌تى پلاندانانى حكومه‌تى هه‌رێم و دامه‌زراوه‌ى RAND، گرێبه‌ستى نێوان ده‌سته‌ى وه‌به‌رهێنان و كۆمپانياى ROLAND BERGER.\nئه‌گه‌ر دامه‌زراوه‌ى RAND به نمونه وه‌ربگرين كه يه‌كێكه له‌و دامه‌زراوانه‌ى كاريگه‌رييان له‌دروستكردنى بڕياڕدا هه‌يه له‌ئيداره‌ى ئێستاى ئه‌مەريكادا، به تايبه‌تى له‌وانه‌ى په‌يوه‌نديدارن به رۆژهه‌ڵاتى ناوه‌راست، به‌ڵام له تاوتوێكردنى زۆربه‌ى به‌رهه‌مه‌كانى ئه‌م دامه‌زراوه‌يه ده‌رده‌كه‌وێت كه زياتر پسپۆرى و شاره‌زاييه‌كه‌ى له بوارى به‌رگرى و پاراستنى ئاسايشى نه‌ته‌وه‌يى ئه‌مەريكاو پرسى تيرۆردايه.\nكاتێ گرێبه‌سته راوێژكارييه‌كان له‌لايه‌ن دامه‌زراوه‌يه‌كى حكومييه‌وه واژۆ ده‌كرێن به مه‌به‌ستى سود گه‌ياندنه به به‌رژه‌وه‌ندى گشتى و له پێناو ئه‌و ئامانجانه‌يه كه وه‌زاره‌ته‌كه هه‌وڵى ده‌ستخستنيان ده‌دات.\nله‌كابينه‌ى پێنجه‌مدا له‌ساڵى 2009 وه‌زاره‌تى پلاندانان گرێبه‌ستى له‌گه‌ڵ دامه‌زراوه‌ى RAND به بڕى 12 مليار دينار واژۆكرد. بۆ نمونه له‌ساڵى 2010 بۆ ئه‌و دامه‌زراوه بيانيه‌و بۆ كۆمپانيايه‌كى تريش به ناوى NSG كه په‌يوه‌نديداره به بوارى په‌روه‌رده، بڕى 5 مليار 97 مليۆن دينار خه‌رجكراوه. لهپرۆژه پێشنياره‌كانى ساڵى 2011 بڕى 6 مليار ديناريان بۆ ته‌رخانكراوه (2). ته‌نها له هه‌ردو ساڵى 2013 و 2014 دا بڕى 7 مليار دينار بۆ كۆمپانياى RAND خه‌رجكراوه. به‌رچاوترين به‌رهه‌مى RAND له‌م ماوه‌يه‌دا بريتى بوه له ئاماده‌كردنى ديدگاى هه‌رێمى كوردستان 2020 كه له‌خواره‌وه تاوتوێى ده‌كه‌ين.\nله‌هه‌ڵدانه‌وه‌ى لاپه‌ره‌كانى ئه‌م ديدگايه وه‌كو له‌ماڵپه‌رى وه‌زاره‌تى پلاندانان دابه‌زيوه هه‌ندێ له‌كه‌رته‌كان وه‌كو كه‌رتى نه‌وت كه كاريگه‌رييه‌كى زۆرى له‌سه‌ر ئابورى كوردستان هه‌يه‌و به شاده‌مارى داهاتى هه‌رێم داده‌نرێ له ئێستا و داهاتودا، له نێو ئه‌م ديدگايه‌دا دانه‌نراوه، ئه‌ويش به‌هۆى ئه‌وه‌يه كه ئه‌و كه‌رته به‌رده‌وام به شاره‌وايى بمێنيته‌وه.\nديدگايه‌ك چ سودێكى ده‌بێت له‌پاڵ خه‌رجكردنى ئه و هه‌مو پارانه‌دا ئه‌گه‌ر ئاماده‌كارى بۆ نه‌كرێت و نه‌بێته بنه‌مايه‌ك بۆ داڕشتنى پلانيكى درێژخايه‌نى سه‌رتاسه‌رى بۆ گشت كه‌رته‌كانى هه‌رێمى كوردستان، نه‌وه‌ى ئێستاو داهاتو كه‌ڵكى لێوه‌رنه‌گرێت. نماشكردنيشى له‌روبه‌رى ماڵپه‌ره‌كان و كليككردن له‌سه‌رى و ته‌نها خوێندنه‌وه‌ى، چ كه‌ڵكێكى ده‌بێت.\nده‌گه‌ينه ئه‌و بڕوايه گرێبه‌سته‌كانى راوێژكارى كه له لايه‌ن دامه‌زراوه‌كانى حكومه‌تى هه‌رێم كه له‌ماوه‌ى ساڵانى رابردودا واژۆكراون نه‌بۆته به‌شێك له ستراتيجى گه‌شه‌پێدانى هه‌رێمى كوردستان. ئه‌م پێشنيارانه‌ى خواره‌وه‌ش بۆ ئه‌و مه‌به‌سته ده‌خه‌ينه به‌رچاوی لایه‌نه په‌يوه‌نداره‌كان له حكومه‌تى هه‌رێمدا:\nيه‌كه‌م: له‌لايه‌ن سه‌رۆكايه‌تى ئه‌نجومه‌نى وه‌زيرانه‌وه به هه‌ماهه‌نگى وه‌زاره‌تى دارايى حكومه‌تى هه‌رێم نيزامێك بۆ ئه‌و مه‌به‌سته ده‌ربكه‌ن له باره‌ى ده‌سه‌ڵاتى وه‌زاره‌ته‌كان و شێوازى گرێبه‌ستكردن له‌گه‌ڵ كۆمپانيا و دامه‌زراوه لۆكاڵى و ناوچه‌يى و نێوده‌وڵه‌تيیه‌كان, له خۆ بگرێت.\nدوه‌م: پێويسته سه‌رجه‌م كۆمه‌كه داراييه نێوده‌وڵه‌تيه‌كان به فلته‌رى وه‌زاره‌تى داراييدا تێپه‌ڕبن به‌مه‌به‌ستى په‌يوه‌ستكردنيان به به‌راییه‌كان (ئه‌وله‌ويه‌ت) و ئامانجه ئابورى و كۆمه‌ڵايه‌تيیه‌كانى هه‌رێمى كوردستان.\nسێهه‌م: كۆمه‌كى وڵاتانى كۆمه‌كبه‌خش كه به‌شێوه‌ى پچڕ پچڕو ناديار مامه‌ڵه‌يان له‌گه‌ڵدا ده‌كرێت ملكه‌چى كه‌مترين پێوه‌ره‌كانى شه‌فافيه‌ت نين واتا ناروونن. بۆيه ده‌بێ ده‌رگاكانى شه‌فافيه‌ت به‌سه‌ر گشت كۆمه‌كه داراييه‌كان و پرۆژه جێبه‌جيكراوه‌كان بكرێنه‌وه بۆ ئه‌وه‌ى ببێته به‌شێك له بنيادنانى كه‌لتورى رێگريكردن له به‌هه‌ده‌ردانى سامانى دارايى گشتى .\nچواره‌م: ئه‌گه‌ر هه‌ر دامه‌زراوه‌يه‌كى حكومه‌تى هه‌رێم كاديرى پێويستى ده‌ستنه‌كه‌وت، ئه‌و كاته به پێى پلانێكى ورد بير له گرێبه‌ستكردن له‌گه‌ڵ تاكه كه‌س يان هه‌ر كۆمپانيايه‌ك، بكاته‌وه‌و ده‌رهاويشته‌ى به‌رجه‌سته‌كراوى هه‌بێت و به‌كه‌ڵكى دروستكردنى بڕياڕو داڕشتنى سياسه‌تى گشتى بێت له هه‌رێمى كوردستاندا.\nپێنجه‌م: سه‌ره‌ڕاى ئه‌وه‌ى به‌رهه‌مى گرێبه‌سته راوێژكارييه‌كان به دورن له هه‌ر ده‌زگايه‌كى هه‌ڵسه‌نگاندن و چاودێرى بۆ ئه‌وه‌ى به‌راوردى نێوان تێچونى ئابورى و به‌رهه‌مه‌كانيان – OUTPUTS بكرێت. پێويسته هه‌ڵسه‌نگاندن بۆ سه‌رجه‌م گرێبه‌ست و كۆمه‌كه داراييه‌كانى رابردو بكرێت و له‌روى ياساييه‌وه لێكۆڵينه‌وه‌ى بابه‌تى و وردى تێياندا بكرێت به‌مه‌به‌ستى دۆزينه‌وه‌ى خاڵه به‌هێزو لاوازه‌كانيان و دانانى ستراتيجێكى زانستى له‌م بواره‌دا.\n- راپۆرتى به‌شدارى كۆمه‌كبه‌خشه‌كان بۆ هه‌رێمى كوردستان/وه‌زاره‌تى پلاندانان. لاپه‌ره (10): http://www.mop.krg.org/resources/MoP%20Files/PDF%20Files/DCC/Reports/DAD%20Report%20_%20English.pdf.\n- ليستى پرۆژه به‌رده‌وامه‌كانى ساڵى 2011/ وه‌زاره‌تى پلاندانان/ حكومه‌تى هه‌رێمى كوردستان.\n03/02/2015 بینین: 14011


دیمەنێك لە خۆپیشاندانی خوێندكاران فۆتۆ: دانیار مەحمود\nگروپی ڕاوێژ لە فێرخوازانی ناڕازیی زانکۆ و پەیمانگاکان ئەو ئەنجامانە ئاشكرادەكات كە لە ئاكامی خۆپیشاندانەكانەوە بەدەستهاتوون و بەهۆیەوە بڕیاریان لەسەر هەڵپەساردنی خۆپیشاندان داوە.\nگروپەكە ڕاگەیەندراوێكی لەژێر ناونیشانی (هەڵپەساردنی خۆپیشاندان) بڵاوكردووەتەوە و تیایدا هاتووە، ماوەی زیاتر لە هەفتەیەکە ئێمە وەک خوێندکارانی زانکۆکانی سلێمانی، ڕاپەڕین، هەڵەبجە و هەولێر بایکۆتی هۆڵەکانی خوێندنمان کردووە بەمەبەستی داواکردنی مافە ڕەواکانمان بەشێوەیەکی ئاشتیانە و ڕایدەگەیەنین هەر کارێکی ناشارستانی کرابێت تەعبیر لە توێژی خوێندکار ناکات و ئێمە دوورین لێی.\nدەشڵێت، “داواكارییەكانی ئێمەی خوێندكار ڕوون و ئاشکرا بوون کە بریتیبوون لە، (گەڕانەوەی دەرماڵە، گەڕانەوەی شکۆی خوێندکار و شکۆی زانکۆ، سزادانی ئەو کەسانەی بوونەتە مایەی ئازاری خوێندکار و باشکردنی بەشەناوخۆییەکان)”.\nئەو خوێندكارانە ئاماژە بەوەدەكەن كە توانیویانە بەیەکگرتوویی دەرماڵە بگەڕێنینەوە، کارێک بکەن بڕیاربدرێت بە گۆڕینی سەرۆکی چوار زانکۆ، بەڵێندراوە بە سزادانی ئەو کەسانەی سزای خوێندکاریان داوە و دەستکراوە بە باشترکردنی بەشەناوخۆییەکان.\nئاشكراشیدەكەن لەڕێگەی لیژنەیەک لە پەرلەمان و مامۆستایانی دڵسۆزەوە لە هەوڵی کەمکردنەوەی کرێی خوێندنی پارالێلدان.\nگروپەكە ئەوەش دەخاتەڕوو كە دوای ڕاوێژکردن بە کەسانی شارەزا و ئەکادیمی بە باشیانزانی لێرەدا بوەستن تا سەری ساڵی نوێ و چاوەڕوانی ئەو بەڵێنانە بن کە پێیاندراوە، لەكاتی جێبەجێنەبوونیشی بەڵێنی بەردەوامبوون و گرتنەبەری ڕێگای دیكە لەپێناو بەدەستهێنانی مافەکانیان دەدەن.\nبڕیاری گروپەكە لەكاتێكدایە لەماوەی هەفتەیەكدا بافڵ جەلال تاڵەبانی دوو كۆبوونەوەی لەگەڵ نوێنەرانی خوێندكارانی زانكۆكانی سنووری سلێمانی، هەڵەبجە، گەرمیان و ڕاپەرین ئەنجامدا، كە یەكەمیان هەشت كاتژمێر و دووەمیان 12 كاتژمێری خایاند و تیایاندا بەڵێنی پێدان گرفت و داواكارییەكانیان چارەسەر بكات.\nلە سەرەتای ئەم هەفتەیەشەوە گەیاندنی یارمەتییەكانی بافڵ جەلال تاڵەبانی بۆ زانكۆ و پەیمانگا جیاجیاكان دەستیپێكردووە و بەردەوام دەبێت.\nهەرێمی كوردستان.. 68 هاوڵاتی دوای گەڕانەوەیان لە هیندستان 14 ڕۆژ کەرەنتین دەکرێن\nبەرەبەیانی ئەمڕۆ 10ی ئایار، 68 هاوڵاتیی هەرێم لە فڕۆکەخانەی نێودەوڵەتیی هەولێرەوە گەڕانەوە هەرێمی کوردستان و بەپێی ڕێکارە تەندروستییەکان…\nڕەگەزنامەی سلێمانی ڕایدەگەیەنێت، لەئێستادا مامەڵە تەنها بۆ هەشت حاڵەت دەكەن و ڕونیشیدەكاتەوە، دەركردنی كارتی نیشتیمانی بۆ حاڵەتەكانی دیكە…\nبووەتە جێی ڕەخنە.. دووەم ساڵە لەسەر یەك ئۆتۆمبێل بۆ بریكاری وەزیرێك دەكڕدرێت\nپەرلەمانتارێكی كوردستان ڕەخنە لە كڕینی ئۆتۆمبێل بۆ بریكاری وەزارەتی شەهیدان دەگرێت، كە ئۆتۆمبێلی بۆ كڕدراوە، لەكاتێكدا بەوتەی پەرلەمانتارەكە،…


عێراق سەرچاوەکانی هاوردەکردنی گەنمی ئاشکرا کرد\nوەزارەتی بازرگانی عێراق رایگەیاند، تا ئێستا بە هیچ شێوەیەک گەنمیان لە ئۆکرانیاوە هاوردە نەکردووە و تەواوی گەنمی عێراق لە هەردوو وڵاتی ئوستورالیا و کەنەداوە هێناوە و بەمەش هیچ کێشەیەکیان لە هاوردەکردنی گەنمدا بۆ دروست نابێت.\nئەمڕۆ شەممە، ئەسیر داود سلێمان بەڕێوەبەری کۆمپانیای دروستکردنی دانەوێڵە ئاماژەی بەوەکرد، بڕیارەکانی ئەنجومەنی وەزیران پەیوەندیدارە بۆ هاوردەکردنی گەنم لە وڵاتانی جیهانەوە کە لە ئێستا و داهاتوشدا بەردەوامیان هەیە لە وەزری کشتوکاڵدا.\nدەشڵیت، ماددە بنچیینەکان لەلایەن وەزارەتی بازرگانییەوە دابیندەکرێت لە نێویشیاندا ئاردەکە لە گەنمەوە بەرهەم دەهێندرێت.\nئەسیر داود سلێمان باسی لەوەشکرد، بەرهەمی وەرزی کشتوکاڵی ئەمساڵ کەمترە بەراورد بە ساڵانی رابردوو، بەڵام وەزارەتەکەیان ئامادەکارییان کردووە و بۆ ئەو مەبەستەش پشت بە بەرهەمی ناوخۆی و هاوردەکراو دەبەستن لەو بابەتەدا.\nئەوەشی خستووەتەڕوو، عێراق هەرگیز گەنمی لە ئۆکرانیاوە هاوردە نەکردووە، چونکە ئۆکرانیا ئەو وڵاتە نییە کە سەرچاوەی عێراقە، بەڵکو عێراق لە هەردوو وڵاتی کەنەدا و ئوستورالیاوە گەنم هاوردە دەکات.\nئەمەش لە کاتێکدایە پێشتر ئەنجومەنی وەزیرانی عێراق ئاماژەی بەوەکرد، سێ ملیۆن تەن گەنمی هاوردەکراو دەکڕێت بە مەبەستی پاراستنی ئاسایشی خۆراک لە وڵاتەکەدا و رێگری لە کەمبوونەوەی بەرهەمەکان و گرانبوونی نرخەکان دەکات.\nهاوکات، کۆمپانیای ئەلئیتیحاد بۆ پیشەسازی خۆراک لە عێراق رایگەیاند، سێ گرێبەستیان بۆ وەزارەتی بازرگانی ئامادەکردووە بۆ هاوردەکردنی ١٠٨ هەزار تەن زەیت لە وڵاتی ئەرجەنتینەوە کە لەبەرژەوەندی سەبەتەی خۆراکی هاوڵاتییاندایە.


ڕۆژانه ۸ منداڵی یه‌مه‌نی ده‌کوژرێن یان بریندار ده‌بن - Mehr News Agency\n27 reşemiyê 2019 - 08:38\nNews Code 25246\nبه ڕاپۆرتی ئاژانسی مێهر، خیره‌ت کابالاری، به‌ڕێوه‌به‌ری ناوچه‌یی یونیسێف له ڕۆژهه‌ڵاتی ناڤین و شاخی ئه‌فریقا ڕایگه‌یاند: نزیک به ۱.۲ ملیۆن منداڵی یه‌مه‌نی له ۳۱ ناوچه‌ی جه‌نگی ئه‌م وڵاته‌دا ده‌ژین.\nئه‌و زیادی کرد: له دوای ڕێککه‌وتنی ستۆکهۆڵم له ۱۳ی دیسامبه‌ره‌وه، دۆخی منداڵانی یه‌مه‌نی گۆڕانکاری به سه‌ردا نه‌هاتووه.\nکابالاری ئاماژه‌ی دا: له‌م ڕۆژه به‌ولاوه ڕۆژانه‌ی ۸ منداڵی یه‌مه‌نی یان ده‌کوژرێن یان بریندار ده‌بن. ئێمه له وڵاتانی یارمه‌تیده‌ری یه‌مه‌ن داوا ده‌که‌ین که پشتیوانی له منداڵانی ئه‌م وڵاته بکه‌ن و ۵۴۲ ملیۆن دۆلار له ساڵی ۲۰۱۹ بۆ ئه‌م منداڵانه ته‌رخان بکرێت.\nئه‌مه له حاڵێک دایه که گه‌ماڕۆدانی یه‌مه‌ن له لایه‌ن عه‌ره‌بستانه‌وه درێژه‌ی هه‌یه و ده‌یان ملیۆن که‌س له خه‌ڵکی ئه‌م وڵاته ئاواره‌ن و پێویستیان به ئاوی خواردنه‌وه و خاوێن بوون هه‌یه تاکوو له نه‌خۆشییه واگیرداره‌کان دوور بکه‌ونه‌وه.


پەکەکێ گەف ل هەڤسەرۆکێن یەنەکێ کرن - دارکا مازی\nپەکەکێ گەف ل هەڤسەرۆکێن یەنەکێ کرن\nپشتی کو د دەما رۆژێن رابووری دا ل هندەک باژێر و باژێرۆکێن باشوورێ کوردستانێ هەر یێک ژ پەکەکێ و یەنەکێ ب پیلانەکا بەرنامەکری دەست ب خوەپیشاندنا کری و چەندین دام و دەزگەهـ حکومی و بارەگەهێن حزبی و مومتەلەکاتێن حکوومی شەوتاندی، دەما کو خوەپێشاندان گەهشتی ئاستێ هەری خەتەر کو یەنەکێ ب خوە ژی فام کر گەر ئەڤ خواستەکا کو ب هەڤبەشی د گەل پەکەکێ پلان کری بەردەام بیت رەوش ل بن کۆنترۆلا وان دا نامینیت و دێ یەنەکە ب خوە زەرەرمەندا یەکەمین بیت ژ ڤان ئالۆزی و نەئارامیێن دهێنە برێڤەبرن، د ڤێ چارچوڤێ دا یەکەم جار قەدەغەیا هاتن و چوونێ د ناڤبەرا باژێرێ سلێمانیێ و باژێرۆکێن دی یێن سەر ب وێ ڤە هاتە راگەهاندن، ئەڤ کارە ژ بۆ رێگریکرن ژ وێ گرووپا سەر ب پەکەکێ بوو کو ب ئاوایەک سیستەماتیک ل باژێرەکێ بەر ب باژێرەکێ دی دچوون و ئاگر ل سازیێن حزبی و حکوومی بەرددا، و پاشان یەنەکێ دەست ب گرتن و لێدانا کەسێن کو خوە وەکو خوەپێشاندەر ددا دیار کرن کر، د ڤێ ناڤبەرێ دا هەژمارەکا هەری زێدە یا خوەپێشاندەران کو پرانییا وان ئەندام و لایەنگرێن پەکەکێ بوون هاتنە گرتن.\nژ بەرکو ناڤبەرا پەکەکێ و یەنەکێ خوەشە و یەک سیاسەت دمەشینن و بریارێ ژ یەک ناڤەند وەردگرن، یەکەم جار یەنەکێ هەست ب خەتەرەیا پەکەکێ نەکر و هەرتشت ل گۆر خواستەکا پەکەکێ ب رێڤە بر، لێ ل داویێ بۆ یەنەکێ ئاشکەرا بوو کە ئەڤ پیلانە نە ب تەنێ ل دژی حکوومەتا هەرێما کوردستانێ، بەلکو د رێزا یەکەم دا ل دژی یەنەکێ ب خوە یە، لەوما دەست ب گرتن و لێدانا خوەپیشاندەران کر و نێزی 800 کەسان زندانی کرن.\nدەما کو پەکەکێ دیتی ئەندام و لایەنگرێن وێ ژ لایێ یەنەکێ ڤە هاتنە دەستەسەرکرن، ژبەرکو ناڤەبەرا وان خوەشە نەخواست هیچ داخویانەیەکا ئاشکەرا بدەت، ژ بەر ڤێ یەکێ پەکەکێ د مەدیایا خوە یا سیبەر دا گەف ل یەنەکێ کرن و دیار کر، “گەر یەنەکە د دەما 24 دەمژمێرێن دی دا کەسێن هاتیە گرتن (لایەنگرێن پەکەکێ) ئازاد نەکەت، پەکەکە دێ هەتکبەریەکا یەنەکێ کو ل 14ێ مژدارا 2020ێ دا قەومیە ل کۆمیسیۆنا ئەورۆپایێ بەلاڤکەت”.\nپەکەکێ ئەڤ گەفا خوە ب رێیا سۆسیال مەدیایێ د رووپەلا ب ناڤێ “TEVDA PRESS” کو یەک ژ رووپەلێن سیبەر یێن سەر ب چاپەمەنییا پەکەکێ یە گەهاندە یەنەکێ، یەکەم جار ب ئاوایەکێ ئاشکەرا پەکەکێ د ڤێ رووپەلێ دا گەف ل یەنەکێ کرن، لێ بەلێ پشتی بۆرینا 20 خۆلەکان کو حەتا نها ناهێتە زانین د وی دەمی دا چ قەومی، 3 جاران تەڤدا پرێسێ نڤیسینا خوە گوهارت و ل سەر ناڤێ چالاکڤانەکێ خوە یێ ل ئەورۆپایێ بەلاڤکر، ئەڤە ژی دیار دکەت کو مەسجەک ب وان گەهشتیە، کیژان ئالی یان کیژان کەس ئەڤ مەسجە ب وان گەهاند چ پەیام تێدە بوویە حەتا نها ناهێتە زانین.\nب ڤێ یەکێ یەنەکە دێ کەڤیتە د ناڤا دو هلبژارتنا دا، یان دێ حەتا سبە لایەنگرێن پەکەکێ ئازاد کەت و ستویێ خوە ل هەمبەر پەکەکێ چەمینیت، یان ژی دێ پەکەکە هەتکبەرییا یەنەکێ د سۆسیال مەدیایێ دا بەلاڤکەت. د هەردو حالەتان دا دێ یەنەکە “باڤل و لاهۆر” زەرەرمەند بن، ژبەرکو گەر کەسێن گرتی بهێنە ئازاد کرن دێ دیار بیت یەنەکێ کارەک گەلەک قرێژی کریە کو ئەو ب ڤی رادە دترسیت، گەر ژی ئازاد نەکەن دیسان دێ ئەو کارێ وان هێتە ئاشکەرا کرن.\nتەڤدا پرێس یێک ژ رووپەلێن سۆسیال مەدیایێ یێن سەر ب پەکەکێ یە کو وەکو سازیێن دی یێن چاپەمەنیێ یێن سەر ب پەکەکێ ڤە، رۆژانە مژوولی دژایەتیکرنا حکوومەتا باشوورێ کوردستانێ، خائینکرنا مرۆڤێن نشتیمانپەروەر و کەسێن ناسیۆنالیست و سەرڤیسکرنا دەرەوانە، بەرەڤاژی ڤێ یەکێ ژی هەردەم هەول ددەت کەس و لایەنێن خائین، خوەفرۆش و دژە کورد وەکو کەس و ئالیێن باش بدەتە نیشاندان، د دەما رۆژێن رابووری دا ژی ئەڤ رووپەلە یەک ژ وان رووپەلا بوو کو هەرتم گەنجێن باشوور هان ددان کو خوەپێشاندنان بکەن و بارەگەهێن حزبی و حکوومی بشەوتینن، تەڤدا پرێس هندەک جاران ب ئاوایەکی گەرم دبوو کو راستەراست جەمیل باییک دهاتە بەر چاڤێن مرۆڤی، ب رەنگەکێ کو هەر کەسێ وسا هزر دکر کو جەمیل باییک ب خوە ڤێ رووپەلێ ب رێڤە دبەت.


فرانچێسکۆ تۆتی - ویکیپیدیا، ئینسایکڵۆپیدیای ئازاد\nفرانشیسکۆ لۆرینزۆ تۆتی\n٢٧ ى سێپتێمبه‌رى ساڵى ١٩٧٦ز\n١ ژیانی تۆتی\n٢ تۆتی لەگەڵ ڕۆما،پاشان ڕۆما..دواتر ھەر ڕۆما\n٣ ٢٠٠٠-٢٠٠١ ،تۆمارکردنی سەروەریی\n٤ تۆتی وەکو ھێرشبەر لەگەڵ سپالێتی\n٥ تۆتی لەگەڵ ڕانێری\n٦ تۆتی و ھەڵبژاردەی نیشتیمانی\n٨ جامی جیھانی ٢٠٠٢ و یۆرۆی ٢٠٠٤\n٩ جامی جیھانی ٢٠٠٦\n١٠ ژیانی تایبەتی\n١١ نازناو و دەستکەوتەکان\nفرانشیسکۆ لۆرینزۆ تۆتی (بە ئیتاڵی: Francesco Totti) لە ساڵی١٩٧٦ لە شاری رۆمای ئیتاڵی بە تایبەتی لە ناوچەی بۆرتۆ میترونیا لە دایکبووە، باوکی تۆتی رۆڵێکی گرنگی ھەبوو لە ژیانی ئەو یاریزانە و یارمەتیەکی زۆری داوە، دایکی تۆتی کە ناوی فیوریلا یانەی رۆمای زۆر خۆش دەوێ یارمەتیکی زۆری داوە تا گەیشتۆتە ئەو ئاستە. کە تەمەنی گەیشتە (٥) ساڵ دایک و باوکی سوور بوون لەسەر ئەوەی بیبەنە یانەیەک ، تۆتی لە تەمەنی (٥) ساڵیدا پەیوەندی بە یانەی فورتیتودو کرد، کاتی مناڵی تۆتی جیاوازییەکی زۆری لەگەڵ مناڵانی دیکە ھەبوو، فیوریلای دایکی دەڵێ تۆتی کوڕم مناڵێکی سادە نەبوو و بە پێچەوانەی ھەموو مناڵێکی جیھان بوو ھیچ کاتێک سەیری کارتۆن و وێنەی جولاوی نەدەکرد و گرنگیەکی زۆری بە تۆپی پێ دەدا، ساڵی (١٩٨٦) یەکەمین ھەنگاوی تۆتی بوو لە ژیانی وەرزشی دوای ئەوەی پەیوەندی بە یانەی لودیجیانی کرد و ھەر لەوێ بەخێرایی ئاستی بەروە لوتکە رۆیشت ھەردوو یانەی رۆما و لازیۆ ھەوڵیان دا بۆندی لەگەلچدا ببەستن سەرەرای ئەوەی تەمەنی (١٠) ساڵ بوو، لە (٢٨)ی مارسی ساڵی (١٩٩٣) کە یەکەمین یاری بوو بۆ تۆتی لەگەڵ تیپی یەکەمی یانەی رۆما بەرامبەر یانەی برێشیا .\nکە لۆرینزۆ تۆتی تەمەنی گەیشتە (١٤) ساڵی لەگەڵ برادەرە مناڵەکانی چاویان بە سەرۆکی یانەی رۆما فیولایان کەوت و لەسەرووی ھەموویان زۆر قسەی لەگەڵ تۆتی کرد و داوای لێکرد کە زیاتر ھەوڵ بدات و ئەم قسەش زیاتر ورەی تۆتی بەرزکردەوە و لە (٢٨)ی مارسی ساڵی (١٩٩٣) لۆرینزۆ تۆتی لەتەمەنی (١٧ ) ساڵیدا یەکەمین یاری خۆی لەگەڵ یانەی رۆمادا ئەنجامدا ، ھەر لەو کات و ساتەدا دەوری تۆتی لە یانەی رۆما و ھەڵبژاردەکانی ئیتاڵیا بە دیار کەوت و بۆندێکی وەکو یاریزانێکی پێشەگر مۆرکرد وەکو یاریزانێکی پێشەگر مامەڵەی لەگەڵدا بکرێ، نزیکترین پاڵەوانیەتی لە دڵی تۆتی مۆندیالی (٢٠٠٦) بوو کە گەیشتە بەرزترین ئاستی و بووە خۆشحاڵی گەڵی ئیتاڵیا. ئیملاری بلازی شاجوانی ئیتاڵیای پێشوو و بێژەری تەلەڤزیۆنی ئیتاڵیا،لە دوای ئەوەی کە ناوبانگی وەرزشی تۆتی سەرنجی رادەکێشێت دەبێە ھاوسەری و پاشان تۆتی فلیمی ئاھەنگی ھاوسەریەکەیانی بە (سی ھەزار) یۆرۆ فرۆشت کە تیاییدا بنەماڵەی ھەردوو لا و برادەران و ھاندەرانی یانەی رۆما ئامادەبوون، سەبارەت بە ئیلاری دەڵێت: ئیلاری دوو گوڵی جوانی پێشکەش کردم ئەویش ھەردوو منداڵەکانمان ( تریستیان و شانێل )بوون کە دوو منداڵی ئازیز و خۆشەویستن لەلام .\nفرانچیسکۆ تۆتی بەئەستێرەی ئەستێرەکانی ڕۆما دادەنرێت و بەخۆشەویسترین کەسایەتی شاری ڕۆما و بەناوبانگترینیانە،لە ٢٧/٩١٩٧٦ لە ڕۆما لەدایکبووە،تۆتی بەر لەوەی یاریزانی ڕۆما بێت،بەئەمەکترین ھاندەری یانەکەیەتی و لەبەر خۆشەویستی بێسنووری بۆ یانەکەی بۆندی چەندین یانەی بەناوبانگی جیھانی ڕەتکردووەتەوە لەپێشیانەوە ڕیاڵ مەدرید،یۆڤانتۆس، میلان،ئەنتەر میلان و مانچستەر یونایتد…ئەو یاریزانی ژمارە یەک و گۆڵکەر و خاوەنی زۆرترین نازناوە لەمێژووی یانەکەدا. “ئیر پوپۆنی” کە ھاندەرانی یانەکەی لەخۆشەویستیاندا بۆی وای پێدەڵێن بە یەکێک لەمەزنترین یاریزانانی سەردەمەکەی خۆی دادەنرێت و ھەروەھا باشترین یاریزانە لەمێژووی یانەکەیدا. تۆتی لەژیانی وەرزشی خۆیدا بەچەندین نازناوی جۆراوجۆر شادبووە کە گرنگترینیان بەدەستھێنانی جامی جیھانی ٢٠٠٦ و خولی ئیتاڵی و کوپا ئیتاڵیا و …\nتۆتی لە شارۆچکەی پۆرتا میترۆنیای سەر بەشاری ڕۆما لەدایکبووە و ساڵانی سەرەتایی تەمەنی ھەر لەوێ بەسەربرد.تۆتی جۆسێپی جیانینی کاپتنی پێشووی یانەی ڕۆمای بەسەرمەشقی خۆی دەزانی و دەیویست کە گەورەبێت،ڕێچکەی ئەو یاریزانە مەزنە بگرێت و ژیانی وەرزشی لەڕۆما دەستپێبکات و ھەر لەوێ کۆتایی پێبھێنێت.تۆتی لەگەڵ منداڵانی لەخۆی گەورەتر بەشێوەیەکی بەردەوام یاریی دەکرد…تۆتی یەکەم ھەنگاوی ڕاستەقینەی بەرەو جیھانی تۆپی پێ لەگەڵ یانەی فۆرتیۆدۆ بوو،بەھۆی نزیکیی بارەگای ئەو یانەیە لەماڵی خۆیانەوە و ھەروەھا ھەندێک لەھاوەڵانی لەھەمان یانە یارییان دەکرد،تۆتی سەرەڕای بچووکی تەمەنی لەچاو یاریزانە لاوەکانی دی،بەڵام ھەر زوو بەھرە و توانای لە یارییکردن بەتۆپ و بڕینی یاریزانان و ژیری وی لەپاسی درێژ دەرکەوت،بۆیە بووە جێی سەرنجی زۆرێک لەیانە وەرزشییەکان و ئەکادیمیای وەرزشی یانەکانی میلان و ئەنتەر و لازیۆ،بەڵام یانەی لۆدیجیانی توانیان لەڕێی باوکییەوە تۆتی ڕازی بکەن بەپێدانی ڤێلایەک بۆ نیشتەجێ بوون تیایداو دۆزینەوەی کارێک بۆ باوکی…پاش دوو ساڵ یارییکردن لەگەڵ یانەی لۆدیجیانی،کاتی ئەوە ھاتبوو تۆتی بەرەو جیھانی پیشەگەری ھەنگاو بنێت و بچێتە یەکێک لەیانەکانی بەشدار لە کاڵچیۆ…لەشاری ڕۆما ھەردوو یانەی ڕۆما و لازیۆ ھەبوو،لەبەربوونی پەیوەندییەکی پتەوی دۆستانە فەرمی لەنێوان یانەی لۆدیجیانی و بەڕێوەبەری جێبەجێکاری یانەی لازیۆ،بەڵام خانەوادەکەی تۆتی بەتایبەتی دایکی و ئەمیدیۆ مێرۆنی،ئاراستەی تۆتی ـیان بەرەو یانەی ڕۆما گۆڕی و بووە سەرەتای دەرکەوتن و گەشانەوەی ئەستێرەی بەختی تۆتی.\nفڕانشیسکۆ تۆتی ئەستێرەی گورگەکان ڕۆما\nتۆتی لەگەڵ ڕۆما،پاشان ڕۆما..دواتر ھەر ڕۆمادەستکاری\nتۆتی ئەو کاتەی چووە ڕیزی لاوانی یانەی ڕۆما تەمەنی تەنھا ١٣ ساڵ بوو،لەو ماوەیەدا تۆتی بەقۆناغی پێگەیشتنی تەواودا ڕۆیشت و بەتەواوی ئامادەبوو بۆ ھەنگاوی دواتری،ساڵێک دواتر،واتا لە تەمەنی ١٤ ساڵیدا سەرۆکی مێژووی یانەی ڕۆما دینۆ ڤیۆلا ئاھەنگێکی بۆ ڕێکخستن بەھۆی بوونیان بەپاڵەوانی پێشبڕکێی “لاوانی داھاتووی ئیتاڵیا” و لەو ئاھەنگەدا ڤیۆلا بە تۆتی گووت:بیستوومە کە یاریزانێک نایابی،من لەداھاتوودا چاوەڕوانت دەکەم”.پاش سێ ساڵ یاریی کردن لەڕیزی لاوانی یانەکە،ڤۆیادین بۆشکۆڤ بۆ یەکەمجار تۆتی بانگھێشتکرد بۆ ئەوەی یەکەم یاریی فەرمی خۆی لەگەڵ ڕۆما بکات لەتەمەنی ١٦ ساڵیدا بەرامبەر یانەی بریشیا کە بەدوو گۆڵی بێبەرانبەر یارییەکەیان بردەوە لە ٢٨/٣/١٩٩٣…ساڵانی دواتر،تۆتی زیاتر ھەلی یاری کردن و نمایش کردنی تواناکانی بۆ ھەڵکەوت و یەکەم گۆڵی خۆی لەگەڵ ڕۆما لە ٢٤ ی ئەیلولی ١٩٩٤ کرد کەگۆڵی یەکسانبوونی یانەکەی بوو لەگەڵ یانەی فۆجیا.تۆتی لەساڵانی ١٩٩٥ و ١٩٩٦ ھەلی زیاتری یاریی کردنی پێدرا و توانی ١٦ گۆڵ تۆمار بکات.لە ١٩٩٧ ـەوە شارەی کاپتنی یانەی ڕۆمای پێدرا و وەکو سمبوڵ ێک لەلایەن ھاندەرانەوە سەیر دەکرا،زدینک زیمان-ی ڕاھێنەری ئەو کاتەی ڕۆما بە پلانی ٤-٣-٣ـی ھێرشبەریی یاریی دەکرد و تۆتی وەکو یاریزانی باڵی چەپ یاریی پێدەکرا،لەو دوو ساڵەدا لەگەڵ ئەو ڕاھێنەرە توانی ٣٠ گۆڵ تۆماربکات. ھەرچەندە تۆتی بۆ دوا یارییەکانی جامی جیھانی ١٩٩٨ـی فەڕەنسا بانگھێشت نەکرا،بەڵام خەڵاتی باشترین یاریزانی لاوی تازەھەڵکەوتووی وەرزی ١٩٩٨-١٩٩٩ـی پێدرا.\n٢٠٠٠-٢٠٠١ ،تۆمارکردنی سەروەرییدەستکاری\nپاش ئەوەی ڕاھێنەری بەئەزموون(فابیۆ کاپێللۆ)بووە ڕاھێنەری ڕۆما،داوای لە فرانکۆ سینسی باشترین سەرۆکی یانەی ڕۆما لەمێژوودا کرد کە چەند یاریزانێکی بۆ دابین بکات بۆ ئەوەی خولی ئیتاڵی بۆ بەدەستبھێنێت،سینسی داواکەی کاپێللۆی بەجێھێنا و باتیستوتا و واڵتەر ساموێلی بۆ کڕی کە ئەوەی یەکەمیان لەگەڵ تۆتی بوونە ترسناکترین دوانەی خولی ئیتاڵی و تۆتی بەتۆمارکردنی ١٣ گۆڵ توانی سەرکردایەتی یانەکەی بکات بۆ بەدەستھێنانی خولی ئیتاڵی بۆ دووەمجار لەمێژووی ڕۆمادا.لەھەمان ساڵدا جامی سوپەری ئیتاڵی”سوپەر کوپا ئیتالیانۆ”ـی بەدەستھێنا و بە سێ گۆڵی بێبەرامبەر لەیانەی فیۆرێنتینا یان بردەوە کە تۆتی یەکێک لە گۆڵەکانی تۆمارکرد…لەساڵانی ٢٠٠٠ و ٢٠٠١ تۆتی بەباشترین یاریزانی ئیتاڵیا و خولی ئیتاڵی ھەڵبژێردرا.لە وەرزی دواتردا ھێندەی نەمابوو بۆ ساڵی دووەم لەسەر یەک تۆتی و جیالۆڕۆسۆییەکان نازناوی خولی ئیتاڵی بەدەستبھێنن،بەڵام یانەی یۆڤانتۆس تۆرینۆ بەھۆی ژیری مارچیلۆ لیپی ـیەوە نازناوەکەیان لەژێر دەست دەرھێنان. لەساڵانی دواتردا تۆتی لەشێوە پلانی ٣-٥-٢ ـدا وەکو ھێرشبەری دووەم یاریی دەکرد،توانی ٢٠ گۆڵ تۆماربکات لەو وەرزەدا”٢٠٠٣-٠٤″ و پلەی دووەمیان لەدوای یانەی میلان بەدەستھێنا و ھەروەھا بۆ دووەمجار بەباشترین یاریزانی ساڵ لە ئیتاڵیا ھەڵبژێردرا.وەرزی ٢٠٠٤-٠٥ بۆ ڕۆما و تۆتی زۆر ناخۆش بوو،چونکە کاپێللۆ لەڕۆما ڕۆیی لە یۆڤانتۆس لەنگەری گرت،بەھۆی گۆڕینی چوار ڕاھێنەر تەنھا لەو وەرزەدا ڕۆما پلەی ھەشتەمی بەدەستھێنا،لە ٣/١٠/٢٠٠٤ تۆتی گۆڵی ١٠٠ ھەمینی خۆی لەیانەی ئەنتەرمیلان تۆمارکرد،دوو دواتر،لە ١٩ی کانوونی یەکەم فرانچیسکۆ بووە گۆڵکەری یەکەمی ڕۆما لەمێژووی خولی ئیتاڵیدا بە تۆمارکردنی گۆڵی ژمارە ١٠٧ لەدژی یانەی پارما،بەو گۆڵە تۆتی توانی ڕیکۆردی ڕۆبێرتۆ پرۆزۆی یاریزانی پێشووی یانەکەیان بشکێنێت.\nتۆتی وەکو ھێرشبەر لەگەڵ سپالێتیدەستکاری\nلە وەرزی ٢٠٠٥-٠٦ لۆچیانۆ سپالێتی پۆستی ڕاھێنەرایەتی ڕۆمای گرتە دەست و پلانی یاریی کردنی یانەکەی بۆ ٤-٢-٣-١ گۆڕی،لەو پلانەدا تۆتی وەکو ھێرشبەر یاریی دەکرد،بەڵام تەکتیکی سپالێتی ئەوەبوو کەتۆتی بگەڕێتە دواوە و وەکو ھێرشبەری نادیار یاریی بکات و پاس بدات و گۆڵ بکات و …ئەو پلانە ڕێخۆشکەر بوو بۆ ھێرشبردن لەلایەن یاریزانانی ناوەندی ھێرشبردن بەھۆی گەڕانەوەی تۆتی بۆ ناوەندی یاریگا کە ببووە ھۆی سەرلێشێواوی بەرگریکارانی تیپی بەرامبەر.تۆتی لەو شێوەپلانەدا توانی گۆڵی زیاتر تۆماربکات،بەجۆرێک ١٥ گۆڵی لە ٢٤ یارییدا تۆمارکرد و یانەکەی ١١ یاریی یەک لەسەر یەکی بەو پلانە نوێیە بردەوە.\nلە ١٩/٢/٢٠٠٦ تۆتی لەیاریی یانەکەیدا بەرامبەر ئیمپۆلی بەسەختی لەلایەن ڕیچارد ڤانجیلی ـیەوە لێیدرا کە بووە ھۆی ئەوەی مەترسی دوورکەوتنەوەی لەجامی جیھانی ٢٠٠٦ ـی لێبکرێت،بەڵام دواتر لە ١١/٥/٢٠٠٦ لەپێکان گەڕایەوە و لەیاریی کۆتایی کوپا ئیتاڵیا وەکو یاریزانی یەدەگ یاریی پێکرا کە یارییەکەیان بەئەنجامی ٣-١ لە ئەنتەرمیلان بردەوە.\nوەرزی ٢٠٠٦-٠٧ بۆ تۆتی وەرزێکی زۆر تایبەت بوو چونکە سەرقافڵەی گۆڵکەرانی ئیتاڵیا و ئەوروپای بە ٢٦ گۆڵ گرت،و یانەی ڕۆما ئەو وەرزەی بە پلەی دووەم تەواوکرد پاش ئەنتەرمیلانی یەکەم و پاڵەوان،بەڵام لەیاریی کۆتایی کوپا ئیتاڵیادا تۆڵەیان لە نێرادزۆری”ئەنتەرمیلان”کردەوە و بوونە پاڵەوانی جامی ئیتاڵیا ٢٠٠٧ .ھەروەھا خەڵاتی پێی ئاڵتوونی وەکو سەرلیستی گۆڵکەرانی ئەوروپای پێبەخشرا. تۆتی گۆڵی ژمارە ٢٠٠ ـەمینی خۆی لەگەڵ ڕۆما لە یانەی تۆرینۆ لە کوپا ئیتاڵیا تۆمارکرد لە ١٦/١/٢٠٠٨ ،وە خەڵاتی باشترین یاریزانی ئیتاڵیای پێبەخشرا بۆ جاری پێنجەم لەژیانی وەرزشی خۆی لەھەمان ساڵدا.نیوەی دووەمی ئەو وەرزە بەھۆ‌ی بەپێکانەوە لە ئەژنۆی ڕاستیدا نەیتوانی ھیچ یارییەک بکات و ماڵئاوای لەو وەرزە کرد.ھەر لەو وەرزەدا یانەی ڕۆما جامی ئیتاڵیای بەدەستھێنا بەبردنەوە لەیانەی ئەنتەرمیلان بەئەنجامی ٢-١،ھەرچەندە تۆتی بەھۆی پێکانەوە یاریی نەکرد،بەڵام ڕێگەی پێدرا بە سیفەتی کاپتنی یانەکە جامەکە بەرزبکاتەوە،بۆیە تۆتی بە بەدەستھێنانی ئەو نازناوە بووە سەرکەوتووترین یاریزان لەڕووی نازناوەوە لەمێژووی یانەی ڕۆمادا.\nتۆتی لەگەڵ ڕانێریدەستکاری\nپاش ئەوەی دوو یاریی یەک لەسەر یەکی دەستپێکی لەگەڵ ڕۆما دۆڕاند،لۆچیانۆ سپالێتی وەرزی ڕابردوو ٢٠٠٩-٢٠١٠ وازی لەپۆستی ڕاھێنەری یانەکە ھێنا و کڵاودیۆ ڕانێری شوێنی وی گرتەوە.تۆتی لەگەڵ دەستبەکاربوونی ڕانێری ـیدا بەشێوەیەکی بەرچاو ئاستی بەرزبۆیەوە و سێ ھاتریکی تۆمارکرد،لەخولی ئەوروپی(جامی یەکێتی ئەوروپای پێشوو)ـیدا یەکەمیانی ٧-١ لە یانەی گێنت و دووەمیانی لەیانەی کۆسیچە و سێھەمیانی لەخولی ئیتاڵی لەیانەی باری تۆمارکرد،پاشان جارێکی دیکە پێکان بەرۆکی گرتەوە و چەند مانگێک دووریخستەوە لەیاریی کردن،لە ٣٠/١١/٢٠٠٩ تۆتی بۆندەکەی لەگەڵ ڕۆما بۆ پێنج وەرزی دیکە درێژ کردەوە بۆ ئەوەی ژیانی وەرزشی خۆی لە جیالۆڕۆسۆ کۆتایی پێبھێنێت. پاش ئەوەی لە ٢٤ یاریی دوای یەکدا یانەی ڕۆما ھیچ یارییەکی نەدۆڕاند،بەشێوەیەکی چاوەڕواننەکراو و دراماتیکی لەپلەکانی کۆتایی ڕیزبەندەوە گەڕایەوە کێبڕکێی بەدەستھێنانی نازناوەکە لەگەڵ یانەکانی ئەنتەرمیلان و ئەیسی میلاندا،دوای ئەوەی ھەردوو یانەی شاری میلان لەچەند یارییەکدا تووشی شکست ھاتن یانەی ڕۆما پلەی یەکەمی ڕیزبەندی گرتە دەست،پاشان بەیانەی سامپادۆریا دۆڕان و پلەی دووەمیان بەدەستھێنا.لەجامی ئیتاڵیاشدا گەیشتنە یاریی کۆتایی و بە گۆڵێکی بێبەرامبەر بەیانەی ئەنتەرمیلان دۆڕان.ئەوەی جێی ئاماژەپێکردنە لەو یارییەدا تۆتی ڕەفتارێکی ناشرینی نواند و بەتوندی لە ماریۆ بالۆتێلی یاریزانی پێست ڕەشی یانەی ئەنتەرمیلان-ییدا.\nتۆتی و ھەڵبژاردەی نیشتیمانیدەستکاری\nتۆتی لەسەرەتادا لەچوارچێوەی پاڵەوانێتی یوفا(جامی یەکێتی ئەوروپا) بۆ ھەڵبژاردەکان بۆ خوار تەمەن ٢١ ساڵ کاروانی یارییە نیشتیمانییەکانی دەستپێکرد،دوای یاریی کردن لەگەڵ ھەڵبژاردەی ئیتاڵیای ژێر ١٩ ساڵ و ژێر ٢١ ساڵ،بۆ یەکەمجار تۆتی بانگھێشتی ڕیزی یەکەمی ھەڵبژاردەی ئیتاڵیا کرا لەپاڵاوتنەکانی گەیشتن بە یۆرۆی ٢٠٠٠ و یەکەم یاریی خۆی بەرامبەر ھەڵبژاردەی سویسرا کرد لە ١٠/١٠/١٩٩٨.\nئیتاڵیا یارییەکانی یۆرۆی ٢٠٠٠ـی دەستپێکرد و تۆتی ئاستێکی بەرزی نمایش کرد،دوو گۆڵی تۆمارکرد،یەکەمیان لەھەڵبژاردەی بەلجیکا لەقۆناغی گرووپەکان و ئەوی دی لەھەڵبژاردەی ڕۆمانیا لە قۆناغی چارەگی کۆتایی…پاش ئەوەی گەیشتنە یاریی کۆتایی بەرامبەر فەڕەنسییەکان،ئیتاڵیا بەگۆڵی زێڕین یارییەکەی دۆڕاند و تۆتی وەکو باشترین یاریزانی یارییەکە دیاریی کرا.ھەروەھا ناوی لەپێکھاتەی نموونەی یۆرۆی ٢٠٠٠ بوو.\nتۆتی لەدەرەوەی یاریگا\nجامی جیھانی ٢٠٠٢ و یۆرۆی ٢٠٠٤دەستکاری\nھەڵبژاردەی ئیتاڵیا و تۆتی لە جامی جیھانی ٢٠٠٢ ی کۆریا و یابان بەشێوەیەکی چاوەڕواننەکراو لەقۆناغی ١٦ ھەڵبژاردەیی بەھەڵبژاردەی کۆریای باشوور دۆڕان و کرانە دەرەوە،لەو یارییەدا بەھەموو پێوەرێک ناوبژیوان بڕیارەکانی دژی ھەڵبژاردەی ئیتاڵیا بوو،بێ ھیچ ھۆکارێکی دیاریی کراو تۆتی کارتی سووری پێدرا و گۆڵێکی تەواوی تۆماسی ڕەتکردەوە…لە یۆرۆی ٢٠٠٤ـی پورتوگالدا،تۆتی ڕەفتارێکی نەشیاوی نواند و تفێکی لە کریستیان بۆڵسن-ی یاریزانی ھەڵبژاردەی دانیمارک کرد،بەھۆیەوە تۆتی بۆ سێ یاریی ڕاگیرا و لەئاکامدا بووە ھۆی چوونە دەرەوەی ئیتاڵیا لەقۆناغی یەکەم.\nتۆتی تازە لەپێکان گەڕابۆوە،بەڵام توانی لەگەڵ ھاوڕێکانیدا ئاستێکی بەرز پێشکەش بکەن،تۆتی لەو مۆندیالەدا لەدوای لۆکا تۆنی-ـیەوە وەکو ھێرشبەری دووەم لەلایەن مارچیلۆ لیپی ڕاھێنەرەوە یاریی پێدەکرا،لەقۆناغی ١٦ ھەڵبژاردەییدا،تۆتی تاکە گۆڵی بردنەوەی لە دوا خولەکی یارییەکەدا لە ھەڵبژاردەی ئوستورالیا تۆمارکرد و پاش گەیشتنیان بەیاریی کۆتایی بە لێدانە یەکلاکەرەوەکانی خاڵی سزا لە ھەڵبژاردەی فەڕەنسایان بردەوە وجامەکەیان بۆ جاری چوارەم بۆ ھەڵبژاردەی ئیتاڵیا و بۆ جاری یەکەم لەژیانی وەرزشی خۆیدا بەدەستھێنا.ھەر پاش تەواوبوونی جامی جیھانی تۆتی وازھێنانی یەکجارەکی خۆی لەیاریی نێودەوڵەتی ڕاگەیاند و تاکو ئێستا لەبڕیارەکەی پاشگەزنەبووەتەوە.\nئیلاری بلاسی،خێزانی فرانچسکۆ تۆتییە و نمایشکاری جلوبەرگە،لەڕابردوودا وەکو بێژەری تەلەفیزیۆن بووە و چەندین بەرنامەی جیاوازی پێشکەش و ئامادەکردووە لەکەناڵی میدیاسێت.منداڵی یەکەمیان ناوی کریستیانە و لە ٦/١١/٢٠٠٥ لەدایکبووە،منداڵی دووەمیان کە کچە “شانێڵ”ـی ناوە و لە ١٣/٥/٢٠٠٧ لەدایکبووە.ڕیکاردۆی برای تۆتی،کەلەڕابردوودا یاریزان بووە،ئێستا بەڕێوەبەری کارەکانێتی.ھەروەھا تۆتی قوتابخانەیەکی تۆپی پێ بەڕێوەدەبات بە ناوی”ژمارە ١٠″ کە ھێمایە بۆ ژمارەی درێسەکەی خۆی و،تیمێکی پێشبڕێکێی مۆتۆڕسکیلی ھەیە بەناوی”باشترین(خوازراوترین)یاریی تۆتی”،ئەوەیش عەشقی بێسنووری تۆتی بۆ پێشبڕکێی مۆتۆڕسکیل دەردەخات. تۆتی لەساڵی ٢٠٠٣ بووە نوێنەری نیازپاکی یونیسێف،ھەروەھا لەگەڵ فیفا دا ھەڵمەتێکیان بۆ یارمەتیدانی منداڵانی ھەژار دەستپێکرد لە ٢٠٠٦،ھەروەھا تۆتی کتێبێکی قسەی نەستەق و نوکتەی بڵاوکردەوە کە چەندین بەسەرھاتی خۆشی ژیانی منداڵی و یاریکردن و ژیانی تایبەتی تێدا بوو و ھەموو سوود و قازانجەکەی بۆ منداڵانی کەم دەرامەتبوو،جگە لەوانەش لەگەڵ ئەلیساندرۆ نێستا و ئەلیساندرۆ دیلپیرۆ و دیلفیکیۆ مارکۆ و کریستیان ڤێری و بوفۆن و جیۆڤانی تراباتۆنی ڕاھێنەر فیلمێکی دۆکۆمێنتارییان بەرھەم ھێنا کە قازانجەکەی بۆ منداڵە ھەژارەکانی سۆماڵ نارد.\nتۆتی لەکاتی بەرزکردنەوەی جامی ئیتاڵیا لەساڵی ٢٠٠٨\nنازناو و دەستکەوتەکاندەستکاری\nپاڵەوانی کاڵچیۆ(خولی ئیتاڵی):٢٠٠١\nجامی سوپەری ئیتاڵی(سوپەر کوپا ئیتاڵیانۆ) ٢جار:٢٠٠١،٢٠٠٧\nکوپا ئیتاڵیا(جامی ئیتاڵیا) ٢جار:٢٠٠٧،٢٠٠٨\nخولی ئیتاڵی ٦جار:٢٠٠٢،٢٠٠٤،٢٠٠٦،٢٠٠٧،٢٠٠٨،٢٠١٠\nکوپا ئیتاڵیا ٤جار:٢٠٠٣،٢٠٠٥،٢٠٠٦،٢٠١٠\nجامی سوپەری ئیتاڵیا ٢جار:٢٠٠٦،٢٠٠٨\nجامی یەکێتی ئەوروپای ژێر تەمەن ٢١ ساڵ :١٩٩٦\nپاڵەوانێتی ئەوروپای ناوەند(ژێر ٢٣ ساڵ):١٩٩٧\nجامی جیھانی فیفا:٢٠٠٦\nجامی یەکێتی ئەوروپا ژێر ١٨ ساڵ:١٩٩٥\nجامی یەکێتی ئەوروپا:یۆرۆی ٢٠٠٠\nدەستکەوت و نازناوە تایبەییەکان\nخەڵاتی Guerin d’Oro دوو جار:١٩٩٨،٢٠٠٤\nباشترین یاریزانی تازە ھەڵکەوتووی ساڵ:١٩٩٩\nپێکھاتەی نموونەی یۆرۆی ٢٠٠٠\nباشترین یاریزانی کاڵچیۆ(خولی ئیتاڵی) ٢ جار:٢٠٠٠،٢٠٠٣\nباشترین یاریزانی ساڵی ئیتاڵیا ٥جار:٢٠٠٠،٢٠٠١،٢٠٠٣،٢٠٠٤،٢٠٠٧\nپێکھاتەی نموونەی ئەوروپا ٣جار: ٢٠٠٠-٢٠٠١ ، ٢٠٠٣-٢٠٠٤ ، ٢٠٠٦-٢٠٠٧\nباشترین ١٠٠ یاریزان لەلایەن فیفاوە\nگۆڵکەری خولی ئیتاڵی:٢٠٠٦-٢٠٠٧\nخەڵاتی پێی زێڕێن(گۆڵکەری ئەوروپا):٢٠٠٦-٢٠٠٧\nگۆڵکەری یەکەمی ڕۆما لەمێژوودا\nخاوەنی زۆرترین دەستکەوت و نازناو لەمێژوودا\nوەرگیراو لە «https://ckb.wikipedia.org/w/index.php?title=فرانچێسکۆ_تۆتی&oldid=901322»\nدواجار لە ٢٠:٠٧ی ٤ی شوباتی ٢٠٢٢ دەستکاری کراوە\nئەم پەڕەیە دواجار لە ٢٠:٠٧ی ٤ی شوباتی ٢٠٢٢ نوێ کراوەتەوە.


بەپێی لێكۆڵینەوەیەك دەركەوتووە مانەوە لەماڵەوە بەهۆی دابڕینی تەندروستی و خۆپارێزی لە تووشبوون بەڤایرۆسی كۆرۆنا دەبێتە هۆی زیادبوونی ئارەزووی خواردن و ئەوەش مەترسی زیادبوونی كێش و قەڵەوبوون زیاد دەكات بەتایبەت كە وەرزش و ڕاهێنانەكان كەمبوونەتەوە.\nبەپێی ئەو لێكۆڵینەوەیە كەلەلایەن دەستەی SMC&C لەكۆریای باشوور ئەنجام دراوە و تێیدا لێكۆڵینەوە كراوە لە4010 كەس لەتەمەنی نێوان 20 بۆ 50 ساڵ كە لەماڵەوە ماوەنەتەوە بەهۆی دابڕینی تەندروستی و كۆت و بەندی هاتوچۆكردن بەهۆی بڵاوبوونەوەی ڤایرۆسی كۆرۆنا و دەركەوتووە لە 43%یان كێشیان زیادی كردووە لەدوو مانگی رابردوودا.\nبەپێی لێكۆڵینەوەكە هاوڵاتیان بڕێكی زیاتر خواردن دەخۆن لەكاتی مانەوەیان لەماڵەوە و هەستكردن بە بێزاری و زۆرینەی بەشداربووانی لێكۆڵینەوەكە ئاماژەیان بەوەكردووە كێشیان زیادی كردووە بەهۆی كەمی جووڵە و زۆر خواردن و مانەوە لەماڵەوە بۆماوەی چەند هەفتەیەك.


ANF | ئۆپۆزسیۆنی دیموکراتیکی سوریا لە بەرلین کۆبووە\nئۆپۆزسیۆنی دیموکراتیکی سوریا لە بەرلین کۆبووە\nهێزەکانی سوریای دیموکراتیک و نوێنەری حزبەکان و سیاسەتمەدارانی سوریا لە سەر بانگەوازی ئەنجوومەنی سوریای دیموکراتیک (مەسەدە) لە بەرلینی پایتەختی ئەڵمانیا کۆبوونەوە و لە کۆبوونەوەکدا باسی دروستکردنی سوریایەکی دیموکراتیک کرا.\nیه‌كشه‌ممه, 8 Sep 2019, 10:34\nئەنجوومەنی سوریای دیموکراتیک (مەسەدە) لە مانگی تەممووزدا بە ئامانجی گفتوگۆکردن بۆ ڕێگە چارەیەک بۆ کێشەکانی هەرێمەکە لەگەڵ نوێنەری ئۆپۆزسیۆنی دیموکراتیک لە سوریا و گۆڕەپانی نێودەوڵەتی دەستی بە زنجیرە هەوڵێک کرد. هەوڵەکان لە پاریس و ڤیەننا بەردەوام بوون و لە ئێستادا ئەو هەوڵانە لە بەرلینی پایتەختی ئەڵمانیا بەردەوامە.\nکاروهەوڵەکانی مەسەدە دوانیوەڕۆی ڕۆژی شەممە بە شێوەی "کاری هاوبەش" دەستیپێکرد. ئۆپۆزسیۆنی ڕاستەقینە کە هەوڵی سوریایەکی دیموکرات دەدات کۆبووە. نزیکەی ٤٠ کەس لە لایەنە جیاوازەکان و ئەتنیک و ئایینەکانی سوریا بەشدارییان لە کۆبوونەوەکەدا کرد. ڕیاز دەرار هاوسەرۆکی مەسەدەش بەشداری کۆبوونەوەکە بوو. لە دانیشتنەکەدا نوێنەری پارتە سیاسییەکان، ڕێکخستن و ڕێکخراوەکانی مەدەنی و ژمارەیەک سیاسەتمەداری سەربەخۆ چاویان بەیەک کەوت و کۆبوونەوەی ئایدۆلۆژیا جیاوازیەکان سەرنجی ڕاکێشا.\nلە سەرەتادا ڕیاز دەرار هاوسەرۆکی مەسەدە باسی بەڕێوەبەرایەتیی خۆبەڕێوەبەریی دیموکراتیکی ڕۆژئاوای کوردستان و باکوور و ڕۆژهەڵاتی سوریا کرد و ڕایگەیاند، بۆ ئەوەی بەڕێوەبەرایەتیەکی بەهێزتر دروست ببێت، پێویستە هەموو کەسێک بەشدار ببێت و پشتگیری لێبکات و دیالۆگ و دانوستانەکانی لەو پێناوەدا بەگرنگ لەقەڵەمدا.\nسیاسەتی داگیرکاریی دەوڵەتی تورکیا شەرمەزار کرا\nلە کۆبوونەوەکەدا کە ژمارەیەک ڕێکخستنە مارکسیستەکانی سوریا و پارتە دیموکراتەکانیش بەشداربوون، بە گشتی ئاماژە بە ڕێگە و ڕێبازی دروستکردنی سوریایەکی دیموکراتیک کرا. هەروەها باسی گرنگی کار و خەباتی بەڕێوەبەرایەتیی خۆبەڕێوەبەری باکوور و ڕۆژهەڵاتی سوریا و هێزەکانی سوریای دیموکراتیک کرا.\nلە کۆبوونەوەکەدا بیروڕا لەسەر ناوچەی ئارام، کە تورکیا و ئەمریکا بڕیاری دروستکردنیان داوە ئاڵۆگۆڕ کرا و سیاسەتی داگیرکەریی دەوڵەتی تورک بەرامبەر سوریا شەرمەزار کرا. بەشداربووان ڕایانگەیاند، پێویستە داگیرکەریی سەر عەفرین کۆتایی پێبهێنرێت. هەروەها ڕۆڵی ئۆپۆزسیۆنی دەرەوەی وڵات بە تایبەتی لە ئەڵمانیا بۆ داهاتووی دیموکراسی لە سوریا بە گرنگ وەسفکرا. بەشداربووان ئاماژەیان بە گرنگیی دروستکردنی میکانیزمێک بۆ کۆکردنەوەی هەموو هێزە دیموکراتەکانی سوریا کرد.\nکۆبوونەوەکە ئەمڕۆش بەردەوام دەبێت و دواتر ئەنجامنامەی کۆبوونەوەکە بۆ ڕای گشتی ڕادەگەیەنرێت.


وەزارەتی تەندروستیی حکومەتی هەرێم هۆشداری دەدات "لە ئەگەری دووبارە بڵاوبوونەوەی ڤایرۆسی كۆڕۆنا بەشێوەیەكی خێراتر و مەترسیدارتر بەتایبەتی پاش بڵاوبوونەوەی زنجیرەی نوێی گۆڕاوی ڤایرۆسی كۆرۆنا كە ئێستا زۆربەی وڵاتانی جیهان پێوەی دەناڵێنن."\nوەزارەتەکە لە ڕاگەیەنراوێکدا کە کۆپییەکی دەستی "ناس کورد" کەوتووە (13ی شوباتی 2021) دەڵێت، "بەداخەوە هەستێك لەلایەن هەندێک لە هاونیشتیمانیان وا دروستبووە گوایە نەخۆشی كۆرۆنا نەماوە و مەترسی ئەم ڤایرۆسە نەماوە بۆ سەر گیانی هاووڵاتیان کە ئەمەش دەگەرێتەوە بۆ چەند هۆكارێك و گرنگترینیان هێنانەوەی پاساوی ئەوەیە گوایە كۆمەڵگا بەرگری بەکۆمەڵ و بەگشتی دروستبووە دژی ئەم ڤایرۆسە بێ ئەوەی هیچ بەڵگەیەكی زانستی پشتڕاستی بكاتەوە."\nدەشڵێت، "ئێستاش كە ژیان ئاسایی بۆتەوە لە کردنەوە هەموو شوێنەکانی کەرتی گشتی و تایبەت و کۆبوونەوەی ڕۆژانەی خەڵك و كردنەوەی مۆڵ و چایخانە و چێشتخانە و شوێنە گەشتیاریەكان و مزگەوت و گەشت کردن و زۆر شوێنی تر بەڵام بەداخەوە ڕێنماییەكانی تەندروستی لە زۆربەی شوێنەكان وەك خۆی جێبەجێ ناكرێ بەتایبەتی بەكارهێنان و بەستنی ماسك و لێکدوورکەوتنەوە."\nوەزارەتی تەندروستی هۆشداری دەدات لە "ئەگەری دووبارە بڵاوبوونەوەی ڤایرۆسی كۆڕۆنا بەشێوەیەكی خێراتر و مەترسیدارتر بەتایبەتی پاش بڵاوبوونەوەی زنجیرەی نوێی گۆڕاوی ڤایرۆسی كۆرۆنا كە ئێستا زۆربەی وڵاتانی جیهان پێوەی دەناڵێنن."\nبۆیە داوا لە هاووڵاتیان دەکات "پابەندی ڕێنماییە تەندروستیەكان و ڕێكارەكانی خۆپارێزی بن بۆ ئەوەی بەكەمترین زیان و بە هاوكاری هەموولایەك ئەم دۆخە تێپەڕێنین بە سەلامەتی."\nباسی لەوەشکرد کە "هەر لە سەرەتای دەركەوتنی ڤایرۆسی كۆرۆنای نوێ COVID19 لە جیهاندا، بەوپەڕی هەستكردن بە بەرپرسیارەتیەوە وەزارەتی تەندروستی لەگەڵ ڕاوێژكاران و پسپۆران و لایەنە پەیوەندارەکانی ئەم بوارە بە پاڵپشتی حکومەتی هەرێمی کوردستان لە 23 ی مانگی یەکی ساڵی پارەوە بە هەستیاری مامەڵەی لەگەڵ دۆخەكە كردووە و بەردەوام هەوڵی داوە دەستپێشخەری هەبێت لە گرتنەبەری ڕێكاری خۆپارێزی بۆ پاراستنی گیانی هاوڵاتیان، بەڵام لەگەڵ كەمبوونەوەی رێژەی تووشبووان بە ڤایرۆسی كۆرۆنا کە ڕێکارەکان و خۆپارێزی هۆکاری سەرەکی بوو هەم لە دواخستنی تەشەنەکردن و زوو کۆنتڕۆڵکردن و هێواشکردنەوەی بڵاوبوونەوە."


سه‌رۆك و سه‌رۆك وه‌زیران … به‌كر ده‌روێش – Denegkan\nسه‌رۆك و سه‌رۆك وه‌زیران … به‌كر ده‌روێش\nbydengekan\tMarch 16, 2012\tگشتی\nتا هه‌واڵه گه‌رموگوڕه‌كانی دووێنَی شه‌ویش هیچ باس و خواسێك له‌ئارادا نه‌بوو ، سبه‌ینێ پێش له‌هه‌ڵاتنی خۆری به‌یان با هه‌ڵیكردوو ده‌نگۆی ئه‌وه بڵاوبووه‌وه پاسێك به‌ته‌واوی سه‌رنشینه‌كانیه‌وه له‌به‌رزایه‌كانی خواروی ماڵی شۆفێره‌كه‌یه‌وه وه‌ك تۆپ گلۆربۆته‌وه‌و قڵپ و قۆپ بووه، سه‌رنشینه‌كانی كه‌چل و پێنج كه‌س بوون هه‌موویان با بردوونی ، رۆژنامه نووسێكی چڵێس له‌سه‌ر ئه‌م ڕووداوه ڕاپۆرتێكی تێروته‌سه‌ل و قه‌ڵه‌و ده‌نوسێ وله‌گه‌وره‌ترین و بڵاوترین رۆژنامه‌ی وڵاتدا بڵاویده‌كاته‌وه، رۆژنامه‌نوسه‌كه كه‌وه‌ك داڵ له‌بن باڵی خۆی ڕوانی بوو، بۆخۆی ڕووداوه‌كه نابینێ، ته‌نیا ده‌ماوده‌م و دوور به‌دوور ده‌یبیسێ، هه‌ندێ وێنه‌ی قڵپ و قۆپی پاسه وه‌رگه‌ڕاوه‌كه‌شی له‌ڕێگای مۆبایله‌وه پێده‌گات، دیمه‌نی وێنه‌كان به‌و قه‌ناعه‌ته‌ی ده‌گه‌یه‌نێ كه‌وا له‌وه‌رگه‌ڕانێكی به‌م شێوه‌یه‌دا مه‌حاڵه تاقه‌كه‌سێك ده‌رچووبێت، هه‌رچه‌نده ئه‌و هیچ ته‌رم و خوێن و خوڕێكی رژاو له‌وێنه‌كاندا نابینێ، به‌ڵام پیره‌پیاوێك كه‌ماڵی له‌نزیكی ڕوداوه‌كه ده‌بێت، خۆی وه‌ك شایه‌تحاڵی ڕوداوه‌كه ده‌ناسێنێ و سوێند به‌به‌رزترین لوتكه‌ی وڵات ده‌خوات كه‌تاقه‌كه‌سێك له‌سه‌رنشینه‌كانی ئه‌و پاسه ده‌رنه‌چوون و مردوون، ئه‌و پیره پیاوه به‌رۆژنامه نووسه‌كه ده‌ڵێت: ئه‌وه‌ی چاو ده‌یبینێ ده‌م ناتوانێ به‌درۆی خاته‌وه، به‌چاوی خۆم هه‌موویانم بینی مردوون بوون، چه‌ند كه‌سێكی تریش ده‌سبه‌تاڵ، له‌وانه‌ی مشكێك ده‌كه‌ن به‌فیلێك، شایه‌تی ئه‌وه ده‌ده‌ن كه‌وا خه‌ڵكانێكیان بینیوه به‌جلی پۆلیسه‌وه ته‌رمه‌كانیان بردووه له‌جێگایه‌كی چۆڵ شاردوویانه‌ته‌وه، تاراستی و دروستی ڕوداوه‌كه دێزه به‌ده‌رخۆنه‌كه‌ن و له‌خه‌ڵك بیشارنه‌وه، نه‌وكا ببێته هۆی جمان و گڕگرتنی رای گشتی، له‌كۆتایشدا رۆژنامه نووسه‌كه هۆكاری ئه‌م ڕوداوه‌و ته‌واوی ڕووداوه دڵته‌زێنه‌كان ده‌گه‌ڕێنێته‌وه بۆ خراپی ڕێگاوبانی وڵات و بۆ بڵاوبوونه‌وه‌ی گه‌نده‌ڵی له‌هه‌موو جومگه‌كانی ده‌سه‌ڵاتدا، ئه‌م هه‌واڵه وه‌ك ئاگری بن كا به‌هه‌موو سایت وكه‌ناڵه‌كانی ناوخۆو ده‌ره‌وه‌دا ته‌شه‌نه‌ده‌كاو هه‌ڵاو زه‌نای دنیا ده‌نێته‌وه، بشێوی و هه‌ڵبه‌زوو دابه‌ز ده‌خاته بواری گه‌شتوگوزاری وڵاته‌وه‌و كاردانه‌وه‌یه‌كی خراپیش له‌سه‌ر وه‌به‌رهێنان له‌م كه‌رته‌دا دروستده‌كات، ئه‌مه‌ش ده‌بێته هۆی دابه‌زینی بۆرسه‌ی وڵات و زه‌ره‌رو زیانێكی زۆر له‌خزم و كه‌سوكاره‌كانی سه‌رۆك ده‌دات و ژێرخانی ئابوری وڵاتیش درزی تێده‌كه‌وێت، سه‌رۆك وه‌زیران كه‌شه‌وان به‌سه‌ره ڕووته‌كه‌ی و بیجامه خه‌تخه‌ته‌كه‌یه‌وه تادره‌نگانێك به‌نێو كه‌ناڵه‌كانی هه‌واڵدا ته‌راتێی ده‌كرد، له‌لایه‌ك سه‌یری سه‌ته‌ڵایتی ده‌كرد، له‌لایه‌ك رۆژنامه‌ی ده‌خوێنده‌وه له‌ولاوه گۆڤار، له‌م لاشه‌وه گوێی له‌ڕادوێن ده‌گرت، ناوه ناوه ده‌چووه سه‌ر ئه‌نته‌ڕنێت و به‌دوای هه‌واڵی خۆشدا ده‌گه‌ڕا، مه‌راقی مه‌دح وسه‌نای كابینه قنج وقیته‌كه‌ی بوو، خۆی بۆ كابینه‌ی دووه‌م سازوو ئاماده ده‌كرد، چونكه ئه‌و كابینه‌یه‌ی ئێستای زۆری نه‌مابوو ته‌واو بێت، ده‌یه‌ویست شتێك بكات دڵی سه‌رۆك خۆشكات تا جارێكیتربیكاته‌وه به‌سه‌رۆك وه‌زیران، سه‌رۆكی وڵاتی ده‌م به‌گوڵ ، پیاوێكی باڵا كورتی ته‌مه‌ن مام ناوه‌ندی بوو، ناوی شنه‌ی به‌یان بوو، سه‌رۆكایه‌تی وڵاتی له‌باوك باپیرانییه‌وه به‌میراتی بۆ مابووه‌وه، زۆربه‌ی كاته‌كانی خۆی له‌ده‌ره‌وه‌ی وڵات به‌سه‌رده‌برد، دڵی به‌وڵاته‌كه‌ی خۆی نه‌ده‌كرایه‌وه، چونكه به‌هاوین گه‌رم وبه‌زستان ساردبوو، ئه‌میش لچكی زكماكی هه‌بوو، بۆیه له‌مانگێكدا پێنج جار سه‌فه‌ری ده‌روه‌ی ده‌كرد، زۆربه‌ی سه‌فه‌ره‌كانیشی به‌دزییوه ده‌كرد، پێش له‌هه‌مه‌و سه‌فه‌رێكیشی ده دوانزه كۆبوونه‌وه‌ی له‌گه‌ڵ چین و توێژه جیاجیاكانی خه‌ڵكدا ده‌كرد، تاده‌گه‌ڕایه‌وه به‌زنجیره ته‌له‌فیزۆنه‌كانی ده‌وڵه‌تدا بڵاویان ده‌كرده‌وه، بۆ ئه‌وه‌ی خه‌ڵك بڵێن سه‌رۆك له‌نێو وڵاتدایه‌و ا سه‌رقاڵی به‌سه‌ر كردنه‌وه‌ی گوزه‌رانی میلله‌ته، سه‌رۆك ئاره‌زووی له‌ڕاوكردن بوو، بۆ ئه‌م مه‌به‌سته‌ش له‌گه‌ڵ وڵاتانی كازاخستان و ئۆزبه‌كستاندا گرێبه‌ستێكی ئیمزاكردبوو به به‌های ده‌یان ملوێن دۆلار، تابه‌ئاره‌زووی خۆی له‌ده‌شته‌كانی سه‌مه‌رقه‌ندو بوخارادا راوبكات، ساڵانه‌ش سه‌رۆك وه‌زیرانی ده‌نارد تائه‌م گرێبه‌سته تازه‌كاته‌وه، پێشتر گرێبه‌ستێكی له‌م شێوه‌یه‌ی له‌گه‌ڵ وڵاتی مۆزامبیقدا ئیمزاكردبوو دواتر ئه‌وێی گۆڕیه‌وه به كازاخستان و ئۆزبه‌كستان، له‌به‌ر ئه‌وه‌ی هه‌م كه‌شو هه‌واكه‌یان خۆشتر بوو هه‌م له‌ژنه باڵابه‌رزه‌كانی روسیاشه‌وه نزیك بوون، چونكه سه‌رۆك زۆر حه‌زی له‌گه‌وزاندنی ژنی باڵابه‌رز بوو، له‌كاتژمێری دوو پێنچ ده‌قیقه، دووای ئه‌وه‌ی هیچ هه‌واڵێكی ناخۆش نه‌بوو میزاجی سه‌رۆك وه‌زیران تێكدات ته‌له‌فیزۆنه‌كه‌ی كوژانده‌وه، ده‌موچاوی شۆردوو چوو له‌سه‌لاجه‌كه بوتڵێ ویسكی ده‌رهێنا، له‌سه‌ر مێزی به‌رده‌م به‌ڵاكۆنه‌كه داینا، له‌كاتژمێری دوو ده ده‌قیقه‌وه تا كاتژمێری سێ و ده ده‌قیقه چوار باده ویسكی خوارده‌وه، بێ ئه‌وه‌ی هیچ كاریگه‌رییه‌كی له‌سه‌ری بێت، خووی وابوو به‌ته‌نیا ده‌یخوارده‌وه، زۆرجاریش له‌گه‌ڵ خواردنه‌وه‌دا به‌نه‌رمی ده‌گریا، ئه‌مه‌یان ده‌گه‌ڕێته‌وه بۆ ئه‌و سه‌رده‌مه‌ی كه‌گه‌نج بوو، له‌م پارته‌ی ئێستادا پارتی (خه‌ڵك) كه‌ئه‌وه چل و یه‌ك ساڵه حوكمڕانه به‌رپرسی ده‌سته‌ی ئیغتیالاتی پایته‌خت بوو، له‌گه‌ڵ كچی به‌رپرسێكی میریدا حه‌زیان له‌یه‌كتر بوو، زۆر یه‌كتریان خۆشده‌ویست، به‌رپرسانی سه‌ره‌وه‌ی به‌مه‌یان ده‌زانی، ده‌ترسان رۆژێك له‌رێگای ئه‌و كچه‌وه ده‌وڵه‌ت زه‌فه‌ری پێبباو نه‌هێنی كاره‌كه‌یان ئاشكراكات، بۆیه سه‌ركرده‌كانی حیزب بۆئه‌وه‌ی ڕێگا له‌م پێشهاته بگرن بڕیاریاندا ده‌بێ ئه‌و كابرایه بكوژێ، ئه‌میش دوای بیركردنه‌وه‌یه‌كی كه‌م و كورت پاش دوو رۆژ به‌ده‌مانچه‌ی بێده‌نگ كابرا ده‌كوژێ، كچه‌ش له‌داخی مه‌رگی باوكیدا دووای چه‌ند رۆژێك خۆی ده‌سوتێنێت، ئه‌م كاره بۆ ماوه‌یه‌كی زۆر تووشی غه‌مۆكی ده‌كات، له‌و رۆژه‌وه بڕیار ده‌دات وه‌ك تۆڵه سه‌ندنه‌وه‌یه‌ك له‌خۆی و بۆ به‌رز ڕاگرتنی یادی یه‌كه‌م خۆشه‌ویستی تاماوه ژن نه‌هێنێ و هه‌ر به‌زگورتی بمێنێته‌وه، له‌كاتژمێری سێ وچاره‌ك دووشێكی كرد، دوای ئه‌وه‌ی به‌خاولییه سپییه‌كه‌ی خۆی وشك كرده‌وه به‌ده‌رپێیه‌كی كورته‌وه خزایه ژێر به‌تانیه تیسك درێژه‌كه‌یه‌وه له‌كاتژمێری سێو نیو یه‌كه‌م پرخه‌ی له‌شوقه‌كانی ئه‌وه به‌ره‌وه ده‌بیسترا، كاتژمێری پێنج پێنج ده‌قیقه‌كه‌م هه‌ستا ته‌راشی كرد، دوباره خۆی شت، پانتۆڵێكی كابۆو قه‌مسه‌ڵه‌یه‌كی پێستی ره‌شی له‌به‌ركرد، ده‌مامكه تایبه‌ته‌كه‌شی كه‌له‌ئتالیاوه به‌تایبه‌ت بۆیان هێنابوو له‌ده‌موچاوی كرد، به‌سواری سه‌یاره شۆفرلێته ره‌ساسییه‌كه‌ی به‌ره‌و چێشتخانه‌ی ئاسكی كێوی تێی ته‌قاند، پێنج و نیو یه‌كه‌م پارووی كه‌لوپێی ئاسكی گلاند، دوای ئه‌وه‌ی زیاتر له‌بیست ده‌قیقه به‌سه‌ر رۆخی ده‌ریادا پیاسه‌ی كردوو هه‌وای پاكی به‌یانییانی هه‌ڵمژی، زستانان مه‌راقی خورادنی كه‌لوپێ بوو، هه‌میشه ئه‌و په‌نده‌ی له‌بیر بوو كه‌ده‌ڵێت، خواردنی به‌یانیانت بابه‌ته‌نیا بێت، نیوه‌ڕوان له‌گه‌ڵ دۆسته‌كه‌ت به‌شیكه، ئێواران بیده به‌دوژمنه‌كه‌ت، سه‌ره‌ڕای ته‌مه‌نی هێشتا گورج وگۆڵ بوو، جوانترین جل و به‌رگی دنیای ده‌پۆشی، ڕێكپۆشییه‌كه‌ی سه‌رۆكی گه‌شكاندبوو، هه‌میشه له‌قسه‌وباسه‌كانیدا ئاماژه‌ی بۆ ده‌كرد، هانی پیاوانی وڵاتی ده‌دا لاسایی بكه‌نه‌وه، له‌وه‌وه فێربن چۆن جلی جوان له‌به‌ركه‌ن، ئه‌ویش هه‌میشه ده‌یگوت: من له‌حیكمه‌ته‌كانی سه‌رۆكه‌وه فێری ئه‌م ڕێكپۆشییه بووم، ئه‌گه‌ر ڕێنووێنییه‌كانی ئه‌و نه‌بێت من نازانم بۆینباخێكیش ببه‌ستم، كه‌چی سه‌رۆك خۆی نه‌یده‌زانی بۆینباخ ببه‌ستێ و سكرتێره ئۆكرانییه‌كه‌ی بۆی ده‌به‌ست، كاتژمێری شه‌شی به‌یانی له‌گه‌ڕه‌كی قه‌ڵا خۆی كرد به‌و ماڵه‌دا كه‌به‌درێژایی سی و پێنچ ساڵ وه‌یه‌ك هه‌فته‌ی سێجار به‌یانیان سه‌عات شه‌ش خۆی پێدا ده‌كرد، له‌به‌رهه‌یوانه‌كه سۆسه‌ن خان چاوه‌ڕوانی بوو، ته‌وقه‌یه‌كی گه‌رمیان كردو بردییه لای ئه‌و ژنه‌ی كه له‌ژووره تایبه‌تییه‌كه چاوه‌ڕوانی بوو، ته‌نیا یه‌ك ژن نه‌بێت ئه‌گینا ژنی دووباره نه‌ده‌كرده‌وه، ئه‌و ژنانه‌ی له‌و ماڵه‌دا تاقیكردبوونه‌وه له‌ژماره نه‌ده‌هاتن، گه‌رچی ئێستا پیربووه‌و جوانی جه‌سته‌ی تاڕاده‌یه‌ك شێواوه، به‌ڵام له‌گه‌وزاندنی ژناندا پسپۆڕبوو، له‌ماڵی باجی سه‌وسه‌ندا، ژنی حه‌ت له‌وه‌زیره‌كانی كابینه‌كه‌ی خۆی ناسی، به‌بێ ئه‌وه‌ی كه‌سیان بیناسنه‌وه‌و بزانن جه‌نابی سه‌رۆك وه‌زیرانه، هه‌ر له‌وماڵه‌دا ژنی سه‌رۆكی ئه‌ركانی سوپاو به‌ڕێوه‌به‌ری بانكی گشتی وڵات وژنی دادوه‌ری گشتی وڵات و ژنی ژماره‌یه‌كی بێ شوماری پیاوه ده‌وڵه‌مه‌نده‌كانی وڵاتی ناسی، له نێو ئه‌و هه‌موو ژنانه‌دا زۆر حه‌زی له‌ژنی وه‌زیری رۆشنبیری بوو، كه‌ژنێكی شاعیر بوو، خاوه‌نی چوار دیوان شیعر بوو، هه‌ر چواریانی چل وچوار جار خوێندبووه‌وه، له‌جوانی و ناسكیدا ده‌گمه‌ن و بێ وێنه‌بوو، له هه‌موو دنیادا سه‌ت ساڵ جارێك ژنێكی وا په‌یدا ده‌بێت، له‌و ماڵه‌دا پێنج جار باخه‌ڵی ته‌ڕوبڕی ئه‌و ژنه شاعیره‌ی تاقیكردبووه‌وه، ته‌فاسیلی وردی لاشه‌ی له‌به‌ر بوو، ئه‌و پێنج جاره بڕی سه‌ت و په‌نجا ملیون دیناری تێ چوو بوو، ژنه‌كه‌ی ئه‌و به‌یانییه‌ی ژنی كابرایه‌كی دكتۆر بوو، چوو بۆ ئیسپانیا بۆ فێربوونی خولێكی راهێنان له‌سه‌ر كۆمپیوته‌رێكی تازه بۆ نه‌شته‌رگه‌ری دڵ، له‌وێوه یه‌كێك له‌هاوڕێكانی وێنه‌ی به‌ڕوتی له‌گه‌ڵ ژنێكی ئیسپانیدا گرتبوو، پاشان به‌ئه‌نته‌رنێت ناردبووی بۆ ژنه‌كه‌ی ، ئه‌ویش بڕیاریدا بوو به‌رانبه‌ر به‌هه‌ر ڕۆژێكی ئه‌و له‌وێ ئه‌میش لێره له‌گه‌ڵ پیاوێكدا ڕابوێری ، سه‌عات شه‌ش و په‌نجا ده‌قیقه جارێكیتر خۆی شت، كاتژمێری حه‌وتی ڕێك گه‌ڕایه‌وه ماڵه‌كه‌ی، دووای ئه‌وه‌ی له‌ڕێگا ده‌مامكه‌كه‌ی له‌سه‌ر ده‌موچاوی داكه‌ن، له‌ژووره‌وه خۆی گۆڕی و جلی ره‌سمی سه‌رۆك وه‌زیرانی له‌به‌ركردو كه‌وته ڕێ، سه‌عات هه‌شتی ته‌واو گه‌یشته باڵه‌خانه‌ی سه‌رۆك وه‌زیران، زۆربه‌ی كات به‌بێ پاسه‌وان ده‌گه‌ڕا، حه‌زێكی شاعیرانه‌ی تێكه‌ڵ به‌سیاسه‌تی هه‌بوو، حه‌زیده‌كرد تائه‌وپه‌ڕی ژیانی له‌زه‌ت له‌ژیان ببینێ، بۆیه وه‌ك باڵنده‌یه‌كی گه‌ڕیده، زوو زوو له‌م چڵه‌وه بۆ ئه‌و چڵ ده‌فڕی، ده‌نووكی له‌هه‌موو گوڵێك ده‌داو، تامی هه‌موو میوه‌یه‌كی ده‌كرد، له‌گه‌ڕان و ڕابواردن له‌گه‌ڵ ژناندا، له‌خواردندا، له‌سه‌فه‌ركدنی وڵاتاندا به‌هره‌مه‌ند بوو، ته‌نیا سه‌فه‌ری سه‌رمانگی نه‌كردبوو ئیتر شوێن نه‌بوو له‌م دنیایه‌دا نه‌یگه‌ڕابێت، كاتێك چووه ژووره‌وه، واقی وڕما سه‌رۆك له‌جێگاكه‌ی دانیشتبوو، كه‌مێك به‌حه‌په‌ساوییه‌وه وه‌ستا، ئینجا په‌لاماری داو ده‌ستی ماچ كرد، یه‌كسه‌ر زانی شتێك ڕووی داوه، ئه‌گینا سه‌رۆك به‌م به‌یانییه نایه‌ته ژوره‌كه‌ی ئه‌م، پاشان جه‌نابی هه‌فته‌یه‌كه سه‌فه‌ری كردووه، چۆن به‌م زووه هاتووه‌ته‌وه؟ هه‌موو ئه‌م پرسیارو داڵغانه‌ی له‌چركه‌یه‌كدا به‌مێشكدا هات، سه‌رۆك هیچ قسه‌یه‌كی نه‌كرد، رۆژنامه‌كه‌ی دابه‌ده‌ستییه‌وه‌و ژوره‌كه‌ی به‌جێهێڵا، هه‌ستی ده‌كرد به‌ئاسانی هه‌ناسه‌ی بۆ نادرێت، سه‌ره‌ڕای ئه‌وه‌ی زستان بوو، ئاره‌قی كردبوو، بۆینباخه‌كه‌ی كرده‌وه، ته‌ماشایه‌كی مانشێتی رۆژنامه‌كه‌ی كرد، به‌خه‌تێكی گه‌وره نووسرابوو: له‌پێناوی شاردنه‌وه‌ی راستییه‌كاندا ته‌رمی چل و پێنج هاوڵاتی بێ سه‌رو شوێن ده‌كرێت؟! ئه‌م هه‌واڵه زیاتر تووشی شۆكی كرد، هه‌ستی ده‌كرد گیانی زیاد له‌پێویست گه‌رم ده‌بێت، چاویشی وه‌ك جاران هێڵه‌كان نابینێ، هه‌رچۆنێ بوو ته‌واوی ڕاپۆرته‌كه‌ی خوێنده‌وه، ئه‌مه كه‌ی بووه؟ كه‌ی قه‌وماوه؟ ئه‌ی بۆچی هیچ وه‌زیرێك ئاگاداری نه‌كردوه‌ته‌وه؟ ئه‌ی بۆچی شه‌وی ڕابردوو له‌هیچ كه‌ناڵێكه‌وه گوێی لێ نه‌بووه؟ ده‌یان وسه‌دان پرسیاری به‌م شێوه‌یه‌ی به‌مێشكدا هات، سه‌رۆك هه‌رچه‌نده زوو زوو سه‌فه‌ری ده‌ره‌وه‌ی ده‌كرد به‌ڵام له‌ناوخۆی وڵاتدا تۆڕێكی گه‌وره‌ی سیخوڕی دروست كردبوو، ده‌قیقه به‌ده‌قیقه هه‌واڵی هه‌موو ڕوداوێكیان پێی ده‌گه‌یاند، ئه‌و له‌هه‌ر شوێنێكی ئه‌م دنیایه‌دا بوایه له‌ڕێگای مۆبایله‌كه‌یه‌وه كه ئه‌نته‌ڕنێتیش بوو ئاگای له‌هه‌موو وردو درشتێكی وڵات بوو، ئه‌و شه‌وه پێش له‌وه‌ی هه‌واڵه‌كه بڵاو ببێته‌وه، رۆژنامه‌نووسێكی سیخوڕی خۆی كه‌له‌هه‌مان رۆژنامه‌دا كاری ده‌كرد ، باریك و درێژی هه‌واڵه‌كه‌ی پێ ڕاگه‌یاند، سه‌رۆك به‌قه‌ستی ڕێگایدا بڵاو ببێته‌وه، چونكه به‌ته‌مابوو كوڕه گه‌وره‌كه‌ی خۆی بكات به‌سه‌رۆك وه‌زیران كه نۆزده به‌هاری ته‌مه‌ن هه‌بوو، ناوی مانگه‌شه‌و بوو، له‌جوانیدا كتومت له‌دایكه فنزه‌ویلییه‌كه‌ی ده‌چوو، سه‌رۆك زۆر دڵی پێی خۆشبوو، چونكه تائه‌وكاته سه‌ت وسی پێنج هه‌زار كچ و ژنی وڵاتی تاقیكردبووه‌وه، به‌شێكی زۆری سه‌روه‌ت وسامانی وڵاتیشی بۆ خۆی كۆنترۆڵ كردبوو، وه‌ك كوڕی زۆربه‌ی سه‌رۆكه‌كانی دنیا خاوه‌نی چه‌ندان تیپی وه‌رزشی بوو، خۆیشی له‌ماتۆرسواریدا یه‌كه‌می وڵات بوو، سه‌رۆك مانگه‌شه‌وی بانكرده لای خۆی پێی وت: هه‌فته‌ی داهاتوو وه‌ك ئه‌مڕۆ سه‌رۆك وه‌زیرانی وڵاتی ، سه‌رۆك وه‌زیران هه‌ستی كرد دڵی به‌قورسی لێیده‌داو ناتوانێ به‌ئاسانی ده‌ستی بجوڵێنێ، هه‌رچۆنێ بوو، ده‌ستیبرد له‌نێو چه‌كمه‌جه‌ی مێزه‌كه‌ی پاكه‌تێكی ده‌رهێنا، كردییه‌وه ئه‌و تاقه حه‌په‌ی ده‌رهێنا كه چڵ ساڵ بوو وه‌ك یه‌ك دایم پێی بوو، هه‌ركه ماوه‌ی به‌سه‌ر ده‌چوو، پاكه‌تێكی تری ده‌كڕی، له‌ڕێوره‌سمێكی به‌شكۆدا ته‌رمی سه‌رۆك وه‌زیران به‌خاك سپَردرا، وڵات تێكۆشه‌رێكیتری گه‌وره‌ی له‌ده‌ستدا، مانگی چوارده كه‌وته ئاسۆی نیوه شه‌وی وڵاتی ده‌م به‌گوڵ، ئه‌ستێره‌كانی ده‌وروبه‌ری كه‌وتنه شنه‌شن، سه‌رۆك شه‌و به‌دزییه‌وه خۆی گه‌یانده سه‌ر گۆڕه‌كه‌ی و چه‌پكێ گوڵی له‌سه‌ر داناو داوای لێكرد بیبه‌خشێ، ئه‌و ده‌مه‌ی سه‌رۆك له‌نێوان كازاخستان و ئۆزبه‌كستاندا سه‌رگه‌رمی ڕاوشكار بوو، مانگه‌شه‌و بیری له‌وه ده‌كرده‌وه باوكی پیر بووه، كاتی ئه‌وه هاتووه كۆشكه چۆڵه‌كه‌ی سه‌رۆك كه‌سێكی وه‌ك ئه‌و ئاوه‌دانی كاته‌وه.\nبه‌كر ده‌روێش/ خورماتوو\nPrevious بۆنی سێوه … كوردۆشوانی\nNext (تۆم هه‌بیت…)ی داستان به‌رزان به‌م نزیكانه چاپ و بڵاوده‌بێته‌وه


بار هەڵگرێك خۆی كێشا بەناو چێشتخانەیەك: 3 كەس گیانیان لە دەست دا\nگرام زێڕ 234.98949894245\nبار هەڵگرێك خۆی كێشا بەناو چێشتخانەیەك: 3 كەس گیانیان لە دەست دا\nبه رواری داگرتن : 2018-06-22 10:13\nئادیەمان - لە شارۆچكەی كەهتای سەر بە پارێزگای ئادیەمان لە توركیا بارەهەڵگرێك كۆنتڕۆلی لەدەستدا خۆی كێشا بە مزگەوتی چێشتخانەیەك 3 كەس لە ناو بارهەڵگرەكە مردن 2 كەسیش بریندار بون.\nبار هەڵگرێك دوای ئەوەی كۆنتڕۆلی لەدەست دا خۆی كێشا بە مزگەوتی جێشتخانەیەك 3 كەس لە ناو بارهەڵگرەكە گیانیان لە دەست دا شایەنی باسە مزگەوت كەسی تیانە بو لە هەمان كات بوە هۆی ئەوەی بارهەڵگرەكە نەگاتە ناو چێشتخانە كارەساتی گەورە تر دروست نەبو.\nبە پێی زاینارەكان ڕوداوەكە لە سەر ڕێگای شارۆچكەی كەهتای بوە هەروەها ژمارەی بارەهەڵگرەكە 63 K 4104 بو.\nلە ڕوداوەكە هەریەكە لە ئەنگین پا، یونس ئاجیان تەمەن(13)ساڵ، بونیامین ئاجین تەمەن(20)ساڵ، لەگەل وەتەن پۆلات لە ناو بارهەڵگرەكە گیریان خوارد بو بە زۆر دەرهێنران.\nدوای ڕوداوەكە هەریەكە لە تیمەكانی تەندروستی و شارەوانی و گەشتنە شوێنەكە ئەو 4 كەسەی لە ناو بار هەڵگرەكە گیریان خواردبو بە زۆر دەرهێنران.\nلە كاتی ڕوداوەكە شوفێری بارهەڵگرەكە بەناوی نوسڕەت چەلیك لەگەڵ وەتەن پۆلات و بونیامین ئاجیان گیانیان لەدەست دا، هەروەها دوو كەسیش بریندار بون. شایەنی باسە لێكۆلینەوە بۆ ڕوداوەكە دەستی پێكرد. (İLKHA)\nبليته كان ئادیەمان،بارهەڵگر،مرد،شوفێر


9803 جار بینراوە 20/8/2019 05:00 PM\nكادرێكى ديارى يه‌كێتى كه‌پله‌ى سه‌ربازى هه‌يه له نووسنێكدا وه‌ڵامى هێرشه‌كانى شاناز ئيبراهيم ئه‌حمه‌د ده‌داته‌وه و ده‌ڵێت " ده‌ستی پشت نوسینه‌كه‌ی كه‌شفه و یه‌كێتیه‌كان ئه‌زانن مه‌رامی له‌م نوسینانه چییه بۆیه بۆیان گرنگ نییه،وده‌شڵێت " بۆ زۆرینه‌ی خه‌ڵكی به ئاگای ناو یه‌كێتی روونه شاناز نه توانای ده‌ربڕینی هه‌یه نه نوسینه‌كانی هی خۆیه‌تی، به‌ڵكو وه‌ك زۆر له ئه‌رستۆكرات و پاره‌داره‌كانی دنیای سه‌رمایه‌داری و دیكتاتۆریه‌ت، شانازیش یه‌ك دوو نوسه‌ری ده‌رباری راگیركردووه وتاره‌كانی بۆ ئه‌نوسن و به ناوی خۆیه‌وه بڵاویان ده‌كاته‌وه!"\nڕێبين ته‌ها كادرى ديارى يه‌كێتى و هاوكات ئه‌فسه‌ر باڵا له هێزه‌كانى حه‌فتا له وتارێكدا به ناونيشانى "شاناز ئیبراهیم ئه‌حمه‌د ئه‌یگه‌ڕێنێته‌وه؟!"ده‌ڵێت " شاناز ئیبراهیم ئه‌حمه‌د ناوه ناوه به مه‌رامی دوورخستنه‌وه‌ی چاوه‌كان له سه‌ر غه‌در و ناحه‌قیه‌كانی خۆی و مێرده‌كه‌ی په‌یام و قسه‌ی ناراست و سواو ئاراسته‌ی ئه‌م و ئه‌و ده‌كات، دوا ڤێرژنی به ناو په‌یامه‌كانی شاناز، كۆسره‌ت ره‌سوڵی كه‌سی یه‌كه‌می حزبه‌كه‌ی خۆی كردۆته ئامانج، له راستیدا زۆر كه‌م یه‌كێتیه‌كان ئاره‌زوو ئه‌كه‌ن وه‌ڵامی نوسین و په‌یامه‌كانی شاناز بده‌نه‌وه، چونكه له‌لایه‌ك ده‌ستی پشت نوسینه‌كه‌ی كه‌شفه و یه‌كێتیه‌كان ئه‌زانن مه‌رامی له‌م نوسینانه چییه بۆیه بۆیان گرنگ نییه، له لایه‌كی تره‌وه بۆ زۆرینه‌ی خه‌ڵكی به ئاگای ناو یه‌كێتی روونه شاناز نه توانای ده‌ربڕینی هه‌یه نه نوسینه‌كانی هی خۆیه‌تی، به‌ڵكو وه‌ك زۆر له ئه‌رستۆكرات و پاره‌داره‌كانی دنیای سه‌رمایه‌داری و دیكتاتۆریه‌ت، شانازیش یه‌ك دوو نوسه‌ری ده‌رباری راگیركردووه وتاره‌كانی بۆ ئه‌نوسن و به ناوی خۆیه‌وه بڵاویان ده‌كاته‌وه!\nئه‌و كادره‌ى يه‌كێتى نووسيوشێتى " له راستیدا هه‌رگیز پێم خۆش نیه چه‌له‌حانێ له گه‌ڵ شاناز و ئه‌و تایپه له خه‌ڵك بكه‌م، كه به سود وه‌رگرتن له نه‌خۆشكه‌وتنی مام و نه‌مانی ناوه‌ندی بڕیار له یه‌كێتیدا بون به خۆره‌ی یه‌كێتی، به‌ڵام كه په‌لاماره‌كانی شاناز بگاته ئاستێك شه‌رم له جه‌سته‌ی شه‌كه‌ت و ماندوو و خوێناوی كۆسره‌ت ره‌سوڵ نه‌كات، پێویسته به زمانی خۆی وه‌ڵام بدرێته‌وه، بۆیه به پێوستم زانی به‌م چه‌ند خاڵه، كورته وه‌ڵامێكی بده‌مه‌وه:"\nڕێبين ته‌ها له درێژه‌ى وتاره‌كه‌ى دا ئاماژه به‌وه ده‌ده‌دات ,كه شاناز له سه‌ره‌تای په‌لاماره‌كه‌یدا وه‌ك هه‌میشه له ژێر ناوی دڵسۆزی بۆ یه‌كێتی به‌رژه‌وه‌ندی یه‌كێتی په‌لاماره‌كه‌ی ده‌ستپێكردووه، كه به حساب خه‌می یه‌كێتی و كۆنگره‌یه‌تی بۆیه په‌یام ئه‌نێرێ، به‌ڵام پیێویسته بپرسین كامه به‌رژه‌وه‌ندی یه‌كێتی؟ ئایا به‌رژه‌وه‌ندی یه‌كێتی ئه‌وه‌یه حزبه‌كه په‌رتبكرێ و هێنده‌ی تر له لایه‌ن شاناز و داروده‌سته و ته‌كه‌توله‌كه‌یانه‌وه كۆنترۆڵ بكرێ بۆ ئه‌وه‌ی زۆرترین ئه‌رزه و ڤێلا و مۆڵه‌كانی سلیێمانی له سه‌ر خۆیان تاپۆ بكه‌ن، یان به‌رژه‌وه‌ندی یه‌كێتی ئه‌وه‌یه شاناز و هاوئاوازه‌كانی له ده‌سه‌ڵاتی ئۆرگانه‌كان دوربخرێنه‌وه و دۆخی یه‌كێتی ئاسایی بكرێته‌وه، به‌ره‌و كۆنگره‌یه‌كی سه‌ركه‌واتوانه‌ی یه‌كێتیانه به ئامانجی نوێبونه‌وه و سه‌ركه‌وتنی زیاتر؟\n1- یه‌كیێتیه‌كان به چاوی خۆیان شۆڕشگێڕ و سه‌ركرده‌یه‌كی وه‌ك كۆسره‌ت ره‌سوڵ ئه‌بینن كه له ئیتالیاوه تا ده‌گاته كوردستان وه‌ك ره‌مزی قاره‌مانێتی و شۆڕش ئه‌ناسرێ، كۆسره‌ت ره‌سوڵ ئه‌بینن كه به هۆی پارچه و فیشه‌ك و بۆمباران و برینداربوونه‌وه به شێك له توانا جه‌سته‌ییه‌كانی له ده‌ستداوه و توانای ده‌ربڕینی خراپ بووه، له به‌رامبه‌ردا جه‌سته‌یه‌كی تر ئه‌بینن كه هی شانازه و به هۆی كێشانی جگه‌ره‌ی مالبۆرۆ و خواردنه‌وه‌وه ئه‌ویش دیسان توانای ده‌ربڕینی خراپ بووه !\nباس له‌وه‌ش ده‌كات ,كه باشتره شاناز وه‌ك مژده‌ی به‌ستنی كۆنگره، به جورئه‌ته‌وه دان به داگیركردن و تاڵانكردنی موڵكی یه‌كێتییه‌كاندا بنێ و ئه‌گه‌ر بۆ یه‌كجاریش بووه ویژدانی بجوڵێ، و پێش كۆنگره رایبگه‌یه‌نێ ته‌واوی ئه‌و ئاپارتمان و ڤێلایانه‌ی له‌نده‌ن كه به پاره‌ی یه‌كێتی و خوێنی شه‌هیدان و ره‌نجی كادرانی یه‌كێتی كردراون و شاناز له سه‌ر خۆی تاپۆی كردوون ئه‌گه‌ڕێنێـته‌وه بۆ یه‌كێتی، با شاناز هیچ نه‌بێ ده‌ستبه‌رداری ئه‌و خانووه گه‌وره‌یه‌ی به‌غداد بێت كه به پاره‌ی یه‌كێتی له جادریه كڕراو له‌تیفی مێردی ده‌ستی به‌سردا گرت و ئێستا داویانه به باڵوێزخانه‌ی كوه‌یت و ساڵانه زیاتر له ملیۆنێ دۆلار كرێ وه‌رده‌گرن! با شاناز جورئه‌تی هه‌بێ بۆ جارێك له پای ئه‌و هه‌موو پاره‌یه‌ی له سه‌ر حسابی مێژوو و هیلاكی كادر و جه‌ماوه‌ری یه‌كێتی كۆی كردۆته‌وه، بڕیاربدا ئه‌و ده‌یان هه‌زار مه‌تره زه‌ویه‌ی ده‌باشان كه له سه‌ر له‌تیفی مێردی تاپۆی كردووه ده‌گه‌ڕێنێته‌وه بۆ یه‌كێتی ، چونكه ئه‌گه‌ر شاناز خۆیشی ئه‌و بڕیاره نه‌دات، ئه‌وه ده‌بێت دڵنیا بێت یه‌كێتی دوای به‌ستنی كۆنگره و دانانی به‌رن مه‌ی نوێبونه‌وه، هه‌موو ئه‌و موڵك ماڵ و پاره ده‌ستبه‌سه‌راگیراوانه‌ی له لایه‌ن شانازه‌وه ده‌گه‌ڕێنێته‌وه. ئاخر ناكرێ كه‌سوكاری شه‌هیده‌كانی ئێمه پاره‌یان پێنه‌بێ، كادره‌كانمان موچه‌یان نه‌بێ، پێشمه‌رگه‌كانمان بێ كه‌ره‌سته و چه‌ك و تفاق بن بۆیه داوای نوێبونه‌وه و كۆنگره بكه‌ن، كه‌چی ملیۆنێرێكی هه‌ڵتۆقیوی دوای سه‌رده‌می مام، بێت و هه‌روه‌كو ئه‌وان داواكاری هه‌بێ و خۆی و ئه‌وان به یه‌كچاو سه‌یر بكات !\nڕێبين ته‌ها له كۆتايى وتاره‌كه‌ى دا ده‌ڵێت " له كۆتاییدا زۆر شتی تر هه‌یه له سه‌ر شانازی برایم ئه‌حمه‌د و مێرده‌كه‌ی، به‌ڵام بۆ ئه‌م جاره هێنده به‌سه و هیوادارم ئه‌م وه‌ڵامه ببێته سه‌ره‌تایه‌ك بۆ به‌خۆداچونه‌وه، چونكه خۆی ماڵی له شوشه و ناكرێ به‌رد بگرێته ماڵی كه‌س ، خۆ ئه‌گه‌ر به‌رده‌وام بێ ، ئه‌وه شاناز ده‌یان به‌ڵگه و دۆسیه‌ی ترسناكی گه‌نده‌ڵی و ئاژاوه و كۆنترۆڵكردنی نایاسایی ئۆرگانه‌كانی یه‌كێتی هه‌یه و جه‌ماوه‌ری یه‌كێتی لێی بێده‌نگ نابن ."


وتووێژی کوردکاناڵ لەگەڵ دوکتور کوێستان گادانی سەبارەت بە بەشداری لە کۆنگرەی ئینترناسیونال سوسیالیستی ژنان\nیەک شەممە, 05 مارس 2017 | | بەرنامەی پرسی ڕۆژ لە تەلەفزیۆنی کوردکاناڵ وتووێژێکی لەگەڵ بەرێز دوکتور کوێستان گادانی نوێنەری یەکیەتیی ژنانی دێموکراتی کوردستان پێکهێنا. پرسی ڕۆژ سەبارەت بە بەشداری نوێنەری یەکیەتیی ژنانی دێموکرات لە کۆنگرەی ٢١ ی ئینترناسیونال سوسیالیستی ژنان\nلە وڵاتی کولومبیا ، چەند پرسیارێکی ئاراستەی بەرێز دوکتور کوێستان گادانی کرد و لەو پەیوەندی‌یەدا دوکتور کوێستان مەبەستی بەشداری کردنیان لە کۆنگرەی ئینترناسیۆنال سوسیالیستی ژنان دا بە وردی بۆ بینەرانی کوردکاناڵ باس کرد و زانیاری زیاتری سەبارەت بە پێگەی ژنان بە گشتی و ژنی کورد بە تایبەتی خستە ڕوو و باسی لە وتاری خۆیان لەم کۆنگرەیە دا کرد و هاوکاتیش ئاوڕی لە چۆنیەتی بەرێوەبردنی کۆنگرە و ئەندامانی بەشدار لەو کۆنگرەیەدا کرد. بۆ زانیاری زیاتر دەتوانن چاو لە فیلمی وتووێژی کوردکاناڵ و خاتوو کوێستان گادانی بکەن.